இலங்கைக்கு எதிரான மூன்று டெஸ்ட் போட்டிகள் மற்றும் ஐந்து ஒரு நாள் தொடர்களையும் முழுமையாக கைப்பற்றியது இந்திய அணி . அதனைத் தொடர்ந்து இலங்கை அணிக்கு எதிராக ஒரே ஒரு டி - 20 ஓவர் கிரிக்கெட் போட்டி நேற்றிரவு கொழும்பு பிரேமதாசா ஸ்டேடியத்தில் நடந்தது . இதில் , இந்திய அணியில் ரஹானே , ஷர்துல் தாகூர் நீக்கப்பட்டு லோகேஷ் ராகுல் , அக்ஷர் பட்டேல் பங்கேற்றனர் . ஆல் - ரவுண்டர் ஹர்திக் பாண்ட்யாவுக்கு ஓய்வு அளிக்கப்பட்டது . இந்த ஆட்டம் மாலையில் பெய்த பலத்த மழையால் ஆடுகளம் ஈரப்பதமாக இருந்ததால் 40 நிமிடங்கள் தாமதமாக ஆரம்பித்தது . ‘டாஸ்’ ஜெயித்த இந்திய கேப்டன் விராட் கோலி பந்து வீச்சை தேர்வு செய்தார் . ஓட்டங்களை குவிக்கும் முனைப்பில் முதலில் பேட்டிங்கை தொடங்கிய இலங்கை . கேப்டன் உபுல் தரங்கா 5 ஓட்டங்களிலும் , விக்கெட் கீப்பர் டிக்வெல்லா 17 ஓட்டங்களிலும் . மேத்யூசும் 7 ஓட்டங்களும் எடுத்து அவுட்டானார்கள் . இதற்கிடையே 2 - வது விக்கெட்டுக்கு இறங்கிய தில்ஷன் முனவீரா , இந்திய பந்து வீச்சை நொறுக்கினார் . சுழற்பந்து வீச்சாளர் யுஸ்வேந்திர சாஹலை குறி வைத்து பதம் பார்த்த அவர் , சாஹலின் ஓவர்களில் மட்டும் மொத்தம் 4 சிக்சர்களை பறக்கவிட்டார் . இதனால் இலங்கையின் ஸ்கோர் மளமளவென உயர்ந்தது . அந்த அணி 11 ஓவர்களில் 3 விக்கெட்டுக்கு 98 ஓட்டங்கள் எடுத்திருந்ததை பார்த்தபோது , 200 ஓட்டங்களை நெருங்கும் என்று எதிர்பார்க்கப்பட்டது . 53 ஓட்டங்கள் எடுத்திருந்த சுழற்பந்து வீச்சாளர் குல்தீப் யாதவ் கிளன் போல்டு ஆனார் . பின்னர் இலங்கை தொடர்ந்து சரிவுகளை காணா 150 ஓட்டமாவது எடுக்குமா ? என்ற நிலை வந்தது . ஆனால் மிடில் வரிசையில் இறங்கிய பிரியஞ்சன் கடைசிவரை தாக்குப்பிடித்து விளையாடிநிர்ணயிக்கப்பட்ட 20 ஓவர் முடிவில் இலங்கை அணி 7 விக்கெட்டுக்கு 170 ஓட்டங்கள் எடுத்தது . பிரியஞ்சன் 40 ஓட்டங்களுடன் , உதனா 19 ஓட்டங்களுடன் களத்தில் இருந்தனர் . இந்திய தரப்பில் யுஸ்வேந்திர சாஹல் 3 விக்கெட்டுகளும் , குல்தீப் யாதவ் 2 விக்கெட்டும் வீழ்த்தினர் . பின்னர் ஆடிய இந்திய அணியில் தொடக்க ஆட்டக்காரர்கள் ரோகித் சர்மாவும் 9 ஒட்டங்கள் , லோகேஷ் ராகுலும் 24 ஓட்டங்கள் எடுத்து சீக்கிரம் வெளியேறினாலும் கேப்டன் விராட் கோலியும் , மனிஷ் பாண்டேவும் நிதானத்தோடு ஆடி அணியை தூக்கி நிறுத்தினர் . தனது 50 - வது சர்வதேச 20 ஓவர் போட்டியில் கால்பதித்த விராட் கோலி அரைசதம் அடித்து அசத்தினார் . அவருக்கு இது 17 - வது அரைசதமாகும் . அணியின் ஸ்கோர் 161 ஓட்டங்களாய் எட்டியபோது விராட் கோலி 82 ஓட்டங்களில் கேட்ச் ஆனார் . பின்னர் மனிஷ் பாண்டே வெற்றிக்குரிய ஓட்டங்களை பவுண்டரி மூலம் கொண்டு வந்தார் . இந்திய அணி 19.2 ஓவர்களில் 3 விக்கெட் இழப்புக்கு 174 ஓட்டங்கள் எடுத்து 7 விக்கெட் வித்தியாசத்தில் அபார வெற்றி பெற்றது . மனிஷ் பாண்டே 51 ஓட்டங்களுடனும் , டோனி ஒரு ஓட்டத்துடனும் களத்தில் இருந்தனர் . விராட் கோலி ஆட்டநாயகனாக தேர்வு செய்யப்பட்டார் . இலங்கை சுற்றுப்பயணத்தில் இந்திய அணி 9 ஆட்டங்களிலும் ( 3 டெஸ்ட் , 5 ஒரு நாள் மற்றும் ஒரு 20 ஓவர் போட்டி ) தோல்வியே சந்திக்காமல் முழுமையாக வெற்றி வாகை சூடியது . ஒரு தொடரில் மூன்று வடிவிலான போட்டிகளையும் சேர்த்து தோல்வியே சந்திக்காமல் அதிக வெற்றிகளை குவித்த அணிகளின் வரிசையில் இந்தியா , ஆஸ்திரேலியாவை சமன் செய்து பிரம்மாதப்படுத்தியுள்ளது . 2010 - ஆம் ஆண்டு ஆஸ்திரேலிய அணி , பாகிஸ்தானுக்கு எதிரான போட்டியை 9 - 0 என்ற கணக்கில் வெற்றிக் கண்டது .


பிரபல பாடகி செலினா கோம்ஸ் தனது நிர்வாண புகைப்படத்தை இணையதளத்தில் வெளியிட்டுள்ளார் . அவரது இந்த நிர்வாணப் புகைப்படம் தற்போது இணையதளத்தில் வைரலாக பரவி வருகிறது . நடிகைகள் தங்கள் வலைத்தள பக்கங்களில் நிர்வாண புகைப்படங்களை அவ்வப்போது வெளியிட்டு பெரும் பரபரப்பை ஏற்படுத்துவார்கள் . ஹாலிவுட் , பாலிவுட் , கோலிவுட் என அனைத்து திரையுலகிலும் இது சர்வசாதாரணமாகி விட்டது . அந்த வகையில் பிரபல பாடகி செலினா கோம்ஸ் , நிர்வாண புகைப்படத்தை வெளியிட்டு பரபரப்பை ஏற்படுத்தி உள்ளார் . அமெரிக்காவைச் சேர்ந்தவர் பிரபல பாடகி செலினா கோம்ஸ் . இவர் தயாரிப்பாளராகவும் , நடிகையாகவும் , குழந்தைகள் நல ஆர்வலராகவும் செயல்பட்டு வருகிறார் . இவரது முதல் ஆல்பம் 2009 ஆம் அண்டு வெளியானது . கிஸ் & டெல் என்ற இவரது ஆல்பம் ரசிகர்கள் மத்தியில் மிகுந்த வரவேற்பைப் பெற்றது . கிஸ் & டெல் ஆல்பத்தை தொடர்ந்து பல்வேறு ஆல்பங்களை வெளியிட்டுள்ளார் . மேலும் , ஹாலிவுட்டில் குழந்தைகளுக்கான தொலைக்காட்சி தொடர்களிலும் தொடர்ந்து நடித்து வருகிறார் . இவர் தனது 17 - வது வயதில் ஜனாதிபதி வேட்பாளர்களான பாரக் ஒபாமா , ஜான் மெக்கெய்ன் ஆகியோரின் தேர்தல் பிரச்சாரத்தில் ஈடுபட்டு வந்துள்ளார் . பிரபலமான செலினா கோம்ஸ் , ஆடையில்லா நிர்வாணமாக எடுத்துக் கொண்ட புகைப்படங்களை தற்போது வெளியிட்டுள்ளார் . தனது இன்ஸ்டாகிராம் பக்கத்தில் அந்த நிர்வாணப் புகைப்படங்களை வெளியிட்டுள்ளார் . இன்ஸ்டாகிராம் பக்கத்தில் வெளியிட்டுள்ள அவரது நிர்வாணப் புகைப்படங்களை ரசிகர்கள் அதிகளவில் பார்த்து வருகின்றனர் . இந்த புகைப்படங்கள் ரசிகர்கள் மத்தியில் வைரலாக பரவி வருகிறது .


எய்ம்ஸ் மருத்துவமனைக்கு பதிலாக எய்ட்ஸ் மருத்துவமனை என்று அமைச்சர் செல்லூர் ராஜு மேடையில் பேசியது அதிமுக தொண்டர்கள் மத்தியில் அதிர்ச்சியை ஏற்படுத்தியது . மதுரையில் உலக தமிழ்சங்க வளாகத்தில் நேற்று மாலை நடந்த விழாவில் தமிழக கூட்டுறவுத்துறை அமைச்சர் செல்லூர் ராஜு பங்கேற்றுப் பேசினார் . அப்போது அவர் பேசுகையில் , தமிழகத்துக்கு வெளிநாடுகளில் இருந்து அதிக அளவு சுற்றுலாப்பயணிகள் வருகின்றனர் . ஆஸ்திரேலியா , நியூசிலாந்து , பெல்ஜியம் , பிரான்ஸ் , ஜெர்மனி ஆகிய நாடுகளில் இருந்து வருகின்றனர் . 2014 , 2015 - ம் ஆண்டுகளஇல் இந்தியாவில் வெளிநாட்டு பயணிகள் அதிகம் வருகை தந்த மாநிலங்களில் தமிழகம் முதலிடத்தில் இருக்கிறது . முதல்வர் எடப்படாடி பழனிசாமி பல்வேறு திட்டங்களை மதுரைக்கு கொண்டுவந்துள்ளார் . அதுமாதிரியான திட்டங்களில் முக்கியமானதுதான் எய்ட்ஸ் மருத்துமனை . நாம் எண்ணிப்பார்க்க முடியாத வகையில் ரூ . 1 , 500 கோடியில் எய்ட்ஸ் மருத்துவமனை அமைய இருக்கிறது என்று தெரிவி்த்தார் . அமைச்சர் செல்லூர் ராஜுவின் இந்த பேச்சைக் கேட்ட தொண்டர்களும் , மக்களும் மிரண்டுவிட்டனர் . பின்னர் அருகில் இருந்தவர்கள் , அது எய்ட்ஸ் மருத்துவமனை அல்ல , எய்ம்ஸ் மருத்துவமனை என்று அமைச்சரின் காதில் கூறினார்கள் . பின்னர் திருத்திக்கொண்டு எய்ம்ஸ் மருத்துவமனை என்று தெரிவித்தார் .


உள்ளூர் கதைகளுக்கும் , உள்ளூர் நிஜ வாழ்க்கை ஹீரோக்களுக்கும் நமது நாட்டில் பஞ்சமில்லை . இந்தியாவின் ஒவ்வொரு மாநிலத்திலும் அதன் கலாச்சாரத்திற்கேற்ப உள்ளோர் கதைகளும் , அதன் கதாநாயகர்களும் இருந்துள்ளனர் . அவ்வாறு , கேரளாவின் புகழ் பற்ற காயம்குளம் கொச்சுண்ணியின் வாழ்க்கை படமாக்கப்படவுள்ளது . ' 36 வயதினிலே ' படம் மூலம் தமிழகத்தில் பெரும் வரவேற்பு பெற்ற இயக்குனர் ரோஷன் ஆன்ட்ரூஸ் இப்படத்தை இயக்கவுள்ளார் . ' ' காயம்குளம் கொச்சுண்ணி ' ' என்றே படத்திற்கு தலைப்பிடப்பட்டுள்ளது . ' ' மலையாள சினிமாவின் உச்ச நட்சத்திரங்களில் ஒருவராக வளர்ந்திருக்கும் நிவின் பாலி இப்படத்தில் கதாநாயகனாக நடிக்கவுள்ளார் . இப்படத்தில் இவருக்கு ஜோடி அமலா பால் . பெரும் பொருட்ச்செலவில் பிரம்மாண்டமாய் இப்படம் தயாராகவுள்ளது . கேரள மக்கள் என்றும் மறக்க முடியாத அளவிற்கு பிரபலமாக வாழ்ந்த காயம்குளம் கொச்சுண்ணியின் வாழ்க்கை வரலாறு கேரளாவையும் தாண்டி அனைத்து மொழி மக்களாலும் நிச்சயம் ரசிக்கப்படும் ' ' என தயாரிப்பு தரப்பு கூறுகின்றனர் . ' ஸ்ரீ கோகுலம் மூவீஸ் ' சார்பில் திரு . கோகுலம் கோபாலன் இப்படத்தை தயாரிக்கவுள்ளார் . இவர் இதற்கு முன்னர் ' பழசிராஜா ' என்ற மிக பிரம்மாண்ட படத்தையும் , கமல்ஹாசன் நடித்த ' தூங்காவனம் ' படத்தையும் தயாரித்தவர் என்பது குறிப்பிடத்தக்கது . இப்படத்தின் கதையில் எழுத்தாளர்கள் பாபி மற்றும் சஞ்சய் பணியாற்றியுள்ளனர் . இந்த மெகா பட்ஜெட் படத்தின் படப்பிடிப்பு வரும் செப்டம்பர் முதல் வாரம் முதல் துவங்கவுள்ளது . இப்படம் மற்ற தென்னிந்திய மொழிகளிலும் டப் செய்யப்படும் எனவும் கூறப்படுகிறது .


பெண்கள் தங்களுக்கு ஏற்படும் பாலியல் தொல்லைகளை வெளியுலகிற்கு அம்பலப்படுத்துவதற்காக கடந்த ஆண்டு இதே நாளில் தொடங்கப்பட்டதுதான் ' மீ டூ ' ஹேஷ்டேக் . இது உலகம் முழுவதும் பரவி தற்போது தமிழ் திரையுலகையும் ஆட்டிப்படைத்து வருகிறது . இந்த மீடூ ஹேஷ்டேக்கில் ஒவ்வொரு நாளும் ஒரு பிரபலம் மீது குற்றம் சாட்டப்பட்டு பெண்கள் தொடர்ந்து குற்றம்சாட்டி வருகின்றனர் . இதனால் அடுத்து நமது பெயரையும் மீ டூ வில் அம்பலப்படுத்தி விடுவார்களோ என தப்பு செய்த பிரபலங்கள் அஞ்சி நடுங்கி வருகின்றனர் . இது குறித்து செய்தியாளர்களிடம் பேசிய மத்திய அமைச்சர் பொன் . ராதா கிருஷ்ணன் , ' மீடூ என்பது வக்கிர புத்தியுடைய பெண்களின் எண்ணம் . இதேபோல ஆண்கள் ஆரம்பித்தால் என்னவாகும் ? நமது வீட்டு பெண்கள் நடமாட முடியுமா ? ' ' என கேள்வி எழுப்பியுள்ளார் . மீ டூ மூவ்மெண்ட்டில் பாடகி சின்மயி தொடர்ந்து கவிஞர் வைரமுத்து மீது குற்றச்சாட்டை கூறி வருகிறார் . சின்மயிக்கு தமிழக பாஜக தலைவர் தமிழிசை ஆதரவள்ளித்து வருகிறார் . ஏற்கனவே சின்மயி , பாஜக ஆதரவாளர் என்று கூறப்பட்டாலும் , மீடூவை ஆரம்பம் முதலே பொன் . ராதாகிருஷ்ணன் எதிர்த்து வருகிறார் . மீ டூ குறித்து மத்திய அமைச்ச்ர் பொன் . ராதாகிருஷ்ணன் தெரிவித்த கருத்து பலர் மத்தியில் பெரும் வரவேற்பையும் , ஒரு சிலர் எதிர்ப்பையும் தெரிவித்து வருகின்றனர் . தொடர்ந்து பேசிய பொன் . ராதாகிருஷ்ணன் , ' சபரிமலை கோவிலுக்குள் பெண்கள் நுழைய பக்தர்கள் எதிர்ப்பு தெரிவிப்பது , அவர்களுடைய நம்பிக்கை தொடர்பான விஷயம் என்றும் , சபரிமலைக்கென்று உள்ள விதிமுறைகளை கடைபிடிக்க வேண்டும் என்றும் கூறினார்


ஒரு ஆங்கில டெலிவிஷன் தொடரின் ஒரு பாகத்தை சுட்டு ‘ராட்சசன்’ படத்தை ஹிட்டு ஆக்கிய இயக்குநர் ராம்குமார் அடுத்து சுடச்சுட தனுஷ் படத்தை இயக்க கமிட் ஆகியுள்ளார் . இன்னும் கதை கூட ரெடியாகாத நிலையில் , ஸ்டோரி டிஸ்கஷனுக்குப் பயன்படுவார் என்று நினைத்தோ என்னவோ தனுஷுக்கு அடுத்தபடியாக படத்துக்கு லட்சுமி மேனனை மட்டும் கமிட் செய்திருக்கிறார்கள் . படத்தில் லட்சுமி மேனன் , தனுஷுக்கு , ஒரு சில சீன்களே வந்து இறந்துபோகிற ஜோடியா அல்லது தங்கையா என்பதை இனிமேல் தயாராகப்போகிற கதைதான் முடிவு செய்யவேண்டும் என்கிற நிலையில் , சில முன்னணி நாளிதழ்களில் தனுஷுக்கு ஜோடியாக லட்சுமி மேனன் என்று வந்த செய்திகளைப் பார்த்து பதறிவிட்டார் இயக்குநர் ராம்குமார் . அப்படியே தனது பதற்றத்தை ட்விட்டரில் பதிவிட்ட அவர் , . . . ’வணக்கம் . ராட்சசனுக்கு பிறகு தனுஷ் அவர்களுடனான திரைப்படத்திற்கு திரைக்கதை அமைக்கும் பணியே இப்போதுதான் ஆரம்பித்திருக்கிறோம் . அதற்குள்ளாகவே கதை நாயகி குறித்தான இது போன்ற தவறான தகவல்களை யாரும் வெளியிட வேண்டாமென கேட்டுக்கொள்கிறேன் . நன்றி’ என்றிருக்கிறார் . ‘றெக்க’ படம் வந்து இரண்டு ஆண்டுகள் ஆனபிறகு கமிட் ஆகியிருக்கும் இந்தப்படத்தில் தனக்கு கதாநாயகி பாத்திரம் இல்லை . ஏதோ ஒரு துண்டுதுக்கடா கேரக்டர்தான் என்பது லட்சுமி சேச்சிக்குத் தெரியுமா ?


பாஜகவுடன் இணக்கமான உறவுடன் இருந்ததுதான் ஆர் . கே . நகரில் அதிமுகவின் தோல்விக்குக் காரணம் என கூட்டுறவுத்துறை அமைச்சர் செல்லூர் ராஜூ தெரிவித்துள்ளார் . முன்னாள் முதல்வர் ஜெயலலிதாவின் மறைவிற்குப் பிறகு அதிமுக , மத்திய பாஜக அரசின் கட்டுப்பாட்டுக்குள் வந்துவிட்டதாக தொடர்ச்சியாக எதிர்க்கட்சிகள் குற்றம்சாட்டி வருகின்றன . அதை உறுதிப்படுத்தும் வகையிலேயே பல்வேறு சம்பவங்களும் அரங்கேறின . அதிமுகவை யார் வழிநடத்த வேண்டும் என்பதுவரை அனைத்தையுமே பாஜக தலைமை தீர்மானிப்பதாக எழுந்த விமர்சனங்களையும் உறுதிப்படுத்தும் வகையில்தான் நிகழ்வுகள் அமைந்தன . இவ்வாறு , அதிமுக என்ற கட்சியிலும் தமிழகத்தின் ஆட்சியிலும் மறைமுகமாக பாஜக ஆதிக்கம் செலுத்துவதாக திமுக உள்ளிட்ட எதிர்க்கட்சிகள் கடுமையான விமர்சனங்களை முன்வைத்து வருகின்றன . இதற்கிடையே ஆளுங்கட்சியாக இருந்துகொண்டு ஆர் . கே . நகரில் தினகரனிட அதிமுக படுதோல்வியை சந்தித்தது . இதையடுத்து அதிமுக நிர்வாகிகள் பலரும் , சில அமைச்சர்கள் , எம் . எல் . ஏக்கள் , எம்பிக்கள் என பலரும் தினகரன் ஆதரவு நிலைப்பாட்டை எடுக்க உள்ளதாக எழுந்துள்ள தகவல்களால் அதிமுகவில் பழனிசாமியும் பன்னீர்செல்வமும் கலக்கத்தில் உள்ளனர் . இந்நிலையில் , மதுரையில் நிகழ்ச்சி ஒன்றில் பேசிய அமைச்சர் செல்லூர் ராஜூ , பாஜகவுடன் இணக்கமாக செயல்பட்டதுதான் ஆர் . கே . நகரில் அதிமுகவின் தோல்விக்குக் காரணம் . பாஜகவுடன் கூட்டணி வைத்ததற்கான தண்டனையை அனுபவித்துவிட்டோம் . இனிமேல் பாஜகவுடன் ஒட்டும் வேண்டாம் உறவும் வேண்டாம் என்ற ஜெயலலிதாவின் நிலைப்பாட்டை செயல்படுத்த உள்ளோம் . பாஜகவுடன் இணக்கமாக இருந்ததால் ஆர் . கே . நகரில் இஸ்லாமியர்களின் ஓட்டுகள் அனைத்தும் தினகரனுக்கு சென்றுவிட்டது . மேலும் அதிமுகவை பற்றி பாஜக தலைவர்களும் சில மத்திய அமைச்சர்களும் பேசுவதை மக்கள் விரும்பவில்லை . எனவே பாஜகவுடன் இனி ஒட்டும் இல்லை உறவும் இல்லை என அமைச்சர் செல்லூர் ராஜூ பேசினார் .


தியோதர் கோப்பை கிரிக்கெட் போட்டியின் முதல் ஆட்டத்தில் இந்திய " பி ' அணி 8 விக்கெட்டுகள் வித்தியாசத்தில் இந்திய " ஏ ' அணியை வென்றது . தியோதர் கோப்பை கிரிக்கெட் போட்டி ஹிமாசல பிரதேச மாநிலம் தர்மசாலாவில் நேற்று பகலிரவாக நடைபெற்றது . இந்த ஆட்டத்தில் முதலில் பேட் செய்த அங்கீத் பாவ்னே தலைமையிலான ஏ அணி 41.2 ஓவர்களில் 178 ஓட்டங்களுக்கு அனைத்து விக்கெட்டுகளையும் இழந்தது . அடுத்து ஆடிய ஷ்ரேயஸ் ஐயர் தலைமையிலான பி அணிக்கு டக்வொர்த் லீவிஸ் முறையில் 43 ஓவர்களில் 175 ஓட்ட்னகள் இலக்காக நிர்ணயிக்கப்பட்டது . அந்த அணி 26.2 ஓவர்களில் 2 விக்கெட் இழப்புக்கு 175 ஓட்டங்கள் எடுத்து வென்றது . டாஸ் வென்ற பி அணி முதலில் பந்துவீச தீர்மானிக்க , பேட் செய்த ஏ அணியில் அதிகபட்சமாக ரிக்கி புய் 5 பவுண்டரிகள் , 4 சிக்ஸர்கள் உள்பட 78 ஓட்டங்கள் எடுத்தார் . பி அணியில் தர்மேந்திர சிங் ஜடேஜா 4 விக்கெட்டுகள் சாய்த்தார் . பின்னர் ஆடிய பி அணியில் ஹனுமா விஹாரி 16 பவுண்டரிகள் , ஒரு சிக்ஸர் உள்பட 95 ஓட்டங்கள் , ஷ்ரேயஸ் ஐயர் 28 ஓட்டங்களுடன் ஆட்டமிழக்காமல் அணியை வெற்றிக்கு வழிநடத்தினர் . அபிமன்யு ஈஸ்வரன் 43 ஓட்டங்கள் , ஸ்ரீகர் பரத் 8 ஓட்டங்ளுக்கு ஆட்டமிழந்தனர் . ஏ அணி தரப்பில் முகமது ஷமி , கிருணால் பாண்டியா தலா ஒரு விக்கெட் வீழ்த்தினர் . அதன்படி , தியோதர் கோப்பை போட்டியின் முதல் ஆட்டத்தில் இந்திய " பி ' அணி 8 விக்கெட்டுகள் வித்தியாசத்தில் இந்திய " ஏ ' அணியை வென்றது .


கேப் டவுனில் நடைபெற்று வரும் 3 ஆவது ஒரு நாள் கிரிக்கெட் போடியில் தென் ஆப்பிரிக்காவுக்கு இந்திய வீரர்கள் 304 ரன்கள் இலக்கு நிர்ணயித்துள்ளனர் . கேப்டன் விராட் கோலி ஆட்டமிழக்காமல் 160 ரன்கள் குவித்து ரசிகர்களை ஆனந்தத்தில் ஆழ்த்தினார் . தென்ஆப்பிரிக்காவில் சுற்றுப்பயணம் மேற்கொண்டுள்ள இந்திய கிரிக்கெட் அணி 6 போட்டிகள் கொண்ட ஒரு நாள் தொடரில் பங்கேற்றுள்ளது . டர்பன் , செஞ்சூரியனில் நடந்த முதல் இரு ஆட்டங்களில் முறையே இந்தியா 6 விக்கெட் மற்றும் 9 விக்கெட் வித்தியாசங்களில் வெற்றி பெற்று தொடரில் 2 - 0 என்ற கணக்கில் முன்னிலை வகிக்கிறது . இந்த நிலையில் இவ்விரு அணிகள் இடையிலான 3 - வது ஒரு நாள் கிரிக்கெட் போட்டி கேப்டவுன் நியூலாண்ட்ஸ் ஸ்டேடியத்தில் இன்று பகல் - இரவு போட்டியாக நடைபெற்று வருகிறது . இதில் டாஸ் வென்ற தென் ஆப்பிரிக்க அணி பந்து வீச்சை தேர்வு செய்தது . இந்திய அணியின் பேட்டிங் ரோகித் ஷர்மா ரன் எடுக்காமல் முதல் ஓவரில் அவுட் ஆனதால் மோசமான நிலையில் தொடங்கியது . இதையடுத்து ஷிகர் தவானுடன் , விராட் கோலி களமிறங்கினார் . இருவரும் இந்திய அணிக்கு அடித்தளத்தையும் , ரன்சேர்ப்பதையும் நேர்த்தியான முறையில் முன்னெடுத்து சென்றார்கள் . இக்கூட்டணி தென் ஆப்பிரிக்காவின் பந்துவீச்சை பதம் பார்த்தது . ஷிகர் தவான் அரை சதம் கடந்து விளையாடிய நிலையில் இந்திய அணிக்கு 23.1வது ஓவரில் இரண்டாவது விக்கெட் விழுந்தது . நேர்த்தியாகவும் , விறுவிறுப்பாகவும் சென்ற ஆட்டத்தில் சோர்வாக ஷிகர் தவான் டுமினி பந்துவீச்சில் ஷாட் அடித்து கேட்ச் கொடுத்து 76 ரன்களில் அவுட் ஆனார் . இதனையடுத்து கேப்டன் விராட் கோலி மட்டும் ஸ்திரமான ஆட்டத்தை வெளிப்படுத்தினார் . விராட் கோலியுடன் கைகோர்த்த ரெகானே 11 ரன்களில் அவுட் ஆனார் . ஹர்திக் பாண்டியா ஒரு சிக்சர் அடித்து அசத்தினார் . ஆனால் நிலைக்கவில்லை , 14 ரன்களில் அவுட் ஆனார் . 39 . 1 வது ஓவரில் விராட் கோலி டுமினி பந்துவீச்சை எதிர்க்கொண்டு இரண்டு ரன்கள் எடுத்து சதத்தை பூர்த்தி செய்தார் . விராட் கோலி சர்வதேச ஒருநாள் போட்டிகளில் அடித்த 34வது சதமாகும் . டோனி 10 ரன்களில் அவுட் ஆகி ஏமாற்றம் அளித்தார் . கேதர் ஜாதவ் ஒரு ரன்னில் அவுட் ஆனார் . விராட் கோலி தென் ஆப்பிரிக்காவிற்கு எதிரான ஒருநாள் தொடரில் வெற்றியை தனதாக்கும் முயற்சியில் ஸ்திரம் காட்டினார் . தென் ஆப்பிரிக்காவின் பந்துவீச்சை பதம் பார்த்த அவர் 49.1 வது ஓவரில் 150 ரன்களை அடித்தார் . அவருக்கு துணையாக புவனேஷ்வர் குமார் நேர்த்தியான ஆட்டத்தை வெளிப்படுத்தினார் . இந்திய அணி 50 ஓவர்கள் முடிவில் 6 விக்கெட்கள் இழப்பிற்கு 303 ரன்கள் எடுத்து தென் ஆப்பிரிக்காவிற்கு 304 ரன்களை வெற்றி இலக்காக நிர்ணயம் செய்து உள்ளது . விராட் கோலி கடைசி ஓவரில் கடைசி இரண்டு பந்தில் ஒரு சிக்சர் , ஒரு பவுண்டரி என அபாரம் காட்டி ரசிகர்களை மகிழ்ச்சியில் துள்ளி குதிக்க செய்தார் . . இறுதியாக விராட் கோலி 160 ரன்களுடனும் , புவனேஷ்வர் குமார் 16 ரன்களுடனும் களத்தில் நின்றனர் . தொடர்ந்து தேன் ஆப்பிரிக்கா தற்போது விளையாடி வருகிறது .


விநியோகஸ்தராகவும் தயாரிப்பாளராகவும் அறியப்பட்ட ஆர் . கே . சுரேஷ் , இயக்குநர் பாலாவின் ' தாரை தப்பட்டை ' க்குப் பின் ஒரு நடிகராக அழுத்தமான அடையாளம் பெற்றார் . அதன் பிறகு தொடர்ச்சியான பட வாய்ப்புகள் வரவே வரிசையாகப் படங்களில் நடித்து வருகிறார் . ஒரு வில்லனாக அறியப்பட்ட ஆர் . கே . சுரேஷ் , இப்போது தனி நாயகனாக ' தனி முகம் ' , ' பில்லா பாண்டி ' போன்ற படங்களிலும் வேறு நாயகர்களின் படங்களில் குணச்சித்திர வேடங்களிலும் நடித்து வருகிறார் . ஓய்வில்லாமல் நடித்து வரும் அவரிடம் ஓர் இயக்குநர் கதை சொல்ல முன் வந்த போது தேதிகள் இல்லை என்று ஆரம்பத்தில் தவிர்த்திருக்கிறார் . கதையைக் கேளுங்கள் என்று இயக்குநர் கேட்டபோது அரை மனதுடன் கேட்க உட்கார்ந்தவர் , கதையைக் கேட்டு முடித்தவுடன் எப்போது படப்பிடிப்புக்குப் போகலாம் என்றிருக்கிறார் . அது மட்டுமல்ல தனது தேதிகளைச் சரி செய்து கொடுத்துள்ளார் . விரைவில் படம் ஆரம்பிக்கப்படவுள்ளது . அந்தப் படம் தான் ' வேட்டை நாய் ' . அப்படிக் கதை சொல்லி ஆர் . கே . சுரேஷைக் கவர்ந்திருப்பவர் தான் எஸ் . ஜெய்சங்கர் . இவர் ஏற்கெனவே அப்புக்குட்டியை நாயகனாக்கி இயக்கிய ' மன்னாரு ' படம் பாலுமகேந்திரா போன்ற படைப்பாளிகளால் பாராட்டப்பட்டது . ' வேட்டை நாய் ' இவரது இரண்டாவது படம் . நாயகனாக ஆர் . கே . சுரேஷ் நடிக்க , நாயகியாக ' கடுகு ' படத்தில் நடித்த சுபிக்ஷா நடிக்கிறார் . ராம்கி , வாணி விஸ்வநாத் , தம்பி ராமையா , சரவண சக்தி , ' என் உயிர்த் தோழன் ' ரமா ஆகியோரும் நடிக்கிறார்கள் . இப்படத்தை தாய் மூவீஸ் தயாரிக்கிறது . படம் பற்றி இயக்குநர் எஸ் . ஜெய்சங்கர் பேசும் போது " படத்தின் நாயகன் முரடன் என்றால் அப்படி ஒரு முரடன் . என்கிற அளவுக்குக் கடினமான மூர்க்கனாக இருப்பவன் . ஆனால் அடிப்படையில் நல்லவன் . இவ்வளவு நல்லவனா என்று அவனுக்குத் தெரியாது அப்படிப் பட்டவனை உலகையே அறியாத குழந்தைத்தனம் கொண்ட பெண் அவனை யார் என்று உணர வைக்கிறாள் . இப்படிப்பட்ட இரு துருவ குணச்சித்திரங்களும் எப்படி இணைய முடியும் . ? அவர்கள் என்னென்ன பிரச்சினைகளை எதிர் கொண்டார்கள் என்பதே கதை . இந்த நாயகன் பாத்திரத்தில் ஆர் . கே . சுரேஷ் சாரைத் தவிர யாரையும் என்னால் நினைத்துப் பார்க்க முடியவில்லை . அப்படியே அவரிடம் கதை சொன்னேன் . பிடித்து விட்டது . இதோ அடுத்த வாரம் படப்பிடிப்பு தொடங்கவுள்ளோம் . என கூறியுள்ளார் . . .


India v Australia , 2nd Test Perth : இந்தியா - ஆஸ்திரேலியா இடையே பெர்த் - ல் நடந்த இரண்டாம் டெஸ்ட் போட்டியில் ஆஸ்திரேலியா அணி இந்தியாவை 146 ரன்கள் வித்தியாசத்தில் வென்றது . டாஸ் வென்ற ஆஸ்திரேலியா அணி முதல் இன்னிங்சில் மார்கஸ் ஹாரிஸ் மற்றும் ஆரோன் பின்ச் அமைத்த century - பார்ட்னெர்ஷிப் மூலம் 326 ரன்களை எட்டியது . தொடர்ந்து ஆடிய இந்தியா அணிக்கு கேப்டன் கோலியின் சதம் மற்றும் துணை கேப்டன் அஜின்கியா ரஹானேவின் அரை சதம் கைகொடுத்தது . இந்தியா 283 ரன்களை எட்டியது . இரண்டாவது இன்னிங்சில் முதல் செஷன் முடிவில் விக்கெட் இழப்பின்றி அபார ஆட்டத்தை வெளிப்படுத்திய ஆஸ்திரேலியா , இரண்டாவது செஷன் முடிவில் தடுமாறியது . முகமத் ஷமி 56 ரன்களுக்கு ஆறு விக்கெட்டுகளை சாய்த்து தனது கிரிக்கெட் வாழ்வில் பெஸ்ட் பந்துவீச்சை பதிவுசெய்தார் . 243 ரன்களுக்கு ஆல் - அவுட் ஆனது ஆஸ்திரேலியா . 287 ரன்கள் எடுக்க வேண்டும் என்று இலக்கு இந்தியாவிற்கு நிர்ணயிக்கப்பட்டது . கடின இலக்கை விரட்டிய இந்தியா அணிக்கு ஆரம்பமே சொதப்பலாக அமைந்தது . ஸ்டார்க் வீசிய முதல் ஓவரின் நான்காவது பந்திலேயே விக்கெட்டை பறிகொடுத்து தனது மோசமான பாஃர்மினை தொடர்ந்தார் ராகுல் . நம்பிக்கை நட்சத்திரம் புஜாராவும் Josh Hazzlewood பந்துவீச்சில் சிறிது நேரத்தில் நடையை கட்ட , இந்தியா நான்கு ஓவர் முடிவில் 13/2 என்று பரிதவித்தது . கோலி - விஜய் ஜோடி சிறிது நேரம் தாக்கு பிடித்தது . லியோன் ஓவரில் 17 ரன்களுக்கு கோலி அவுட் ஆனா பின்பு , இந்தியா அணிக்கு தோல்வி உறுதியானது . 56 ஓவர்களில் 140 ரன்களுக்கு சுருண்டது இந்தியா . சுழற்பந்து வீச்சாளர் நாதன் லியொன் எட்டு விக்கெட்டுகள் எடுத்ததிற்காக ஆட்டநாயகனாக தேர்வு செய்யப்பட்டார் . இந்த வெற்றியின் மூலம் நான்கு போட்டிகள் கொண்ட டெஸ்ட் தொடரை ஆஸ்திரேலியா 1 - 1 என்று சமன் செய்துள்ளது . மூன்றாவது டெஸ்ட் போட்டி ‘பாக்ஸிங் டே’ என்று பிரபலமாக அழைக்கக்கூடிய டிசம்பர் 26ம் தேதி மேல்போர்ன் மைதானத்தில் தொடங்குகிறது .


இந்த ஐபிஎல் தொடரில் தோனி சிறப்பாக பேட்டிங் ஆடிவருகிறார் . நல்ல ஃபார்மில் இருப்பதால் போட்டிக்கு போட்டி அதிரடியாக ஆடி ரன்களை குவித்து வருகிறார் . ஐபிஎல் 11வது சீசன் விறுவிறுப்பாக நடந்துவருகிறது . சென்னை மற்றும் கொல்கத்தா அணிகளுக்கு இடையே நேற்று நடந்த ஐபிஎல் போட்டியில் , 6 விக்கெட் வித்தியாசத்தில் கொல்கத்தா அணி வெற்றி பெற்றது . இந்த போட்டியில் டாஸ் வென்ற கொல்கத்தா கேப்டன் தினேஷ் கார்த்திக் முதலில் பவுலிங்கை தேர்வு செய்தார் . இதையடுத்து முதலில் பேட்டிங் செய்த சென்னை அணியின் தொடக்க வீரர்களான டுபிளெசிஸும் ஷேன் வாட்சனும் அதிரடியான தொடக்கத்தை அமைத்து கொடுத்தனர் . அதன்பிறகு களமிறங்கிய ரெய்னா மற்றும் ராயுடு ஆகியோர் தங்கள் பங்கிற்கு முறையே 31 மற்றும் 21 ரன்கள் எடுத்தனர் . அடுத்ததாக களமிறங்கிய தோனி , அதிரடியாக ஆடினார் . 25 பந்துகளில் 43 ரன்கள் எடுத்தார் தோனி . இதில் ஒரு பவுண்டரி மற்றும் 4 சிக்ஸர்களும் அடக்கம் . இதையடுத்து சென்னை அணி 20 ஓவர் முடிவில் 5 விக்கெட்டுகள் இழப்பிற்கு 177 ரன்கள் எடுத்தது . 178 ரன்கள் என்ற இலக்குடன் களமிறங்கிய கொல்கத்தா அணியின் சுனில் நரைன் அதிரடியான அமைத்து கொடுத்தார் . அதன்பிறகு ஷுப்மன் கில்லின் அரைசதம் மற்றும் தினேஷ் கார்த்தின் அதிரடியான பேட்டிங்கால் , கொல்கத்தா அணி , 17.4 ஓவருக்கே இலக்கை எட்டி வெற்றி பெற்றது . அதிரடியாக ஆடிய தோனி , 4 சிக்ஸர்களை விளாசினார் . இந்த போட்டியில் 4 சிக்ஸர்கள் விளாசியதன்மூலம் இதுவரை இந்த ஐபிஎல் தொடரில் அதிக சிக்ஸர்கள் விளாசிய வீரர் என்ற பெருமையை தோனி பெறுகிறார் . 9 போட்டிகளில் ஆடியுள்ள தோனி , 24 சிக்ஸரக்ளை அடித்துள்ளார் . தோனிக்கு அடுத்த இடத்தில் , 4 போட்டிகளில் 23 சிக்ஸர்கள் விளாசிய கெய்ல் உள்ளார் . அதே 23 சிக்ஸர்களுடன் டிவில்லியர்ஸ் மூன்றாவது இடத்திலும் ஆண்ட்ரே ரசல் நான்காவது இடத்திலும் உள்ளனர் . இந்த ஐபிஎல் தொடரில் அதிரடியாக பேட்டிங் செய்துவரும் தோனி , 329 ரன்களுடன் அதிக ரன்கள் எடுத்த வீரர்களின் பட்டியலில் நான்காவது இடத்தில் உள்ளார் .


இங்கிலாந்து - இந்தியா இடையேயான கிரிக்கெட் ஆட்டத்தின்போது , மைதானத்தில் நாய் ஒன்று நுழைந்து ஆட்டநாயகர்களுக்கு ஆட்டம் காட்டியது . இங்கிலாந்து வேகப்பந்து வீச்சாளர் ஸ்டூவர்ட் பிராட் 57 - ஆவது ஓவரின் முதல் இரு பந்துகளை மட்டுமே வீசியிருந்த நிலையில் திடீரென நாய் ஒன்று மைதானத்துக்குள் புகுந்தது . ஆடுகளம் வரை வந்த அந்த நாயை விரட்ட பிராட் முயற்சி செய்தார் . ஆனால் அவரின் முயற்சி பலிக்கவில்லை . இதையடுத்து அதை விரட்டுவதற்காக மைதான ஊழியர்கள் இருவர் களம்புகுந்தனர் . ஆனால் அவர்களுக்கும் தண்ணி காட்டியது அந்த நாய் . இதனால் கோபமடைந்த அவர்கள் ஷூவை கழற்றி நாயை நோக்கி எறிந்தனர் . ஆனால் அதற்கும் அந்த நாய் அஞ்சவில்லை . இதையடுத்து வேறு வழியில்லாததால் முன்னதாகவே தேநீர் இடைவேளை விடப்பட்டது . அதன்பிறகு கடும் முயற்சிக்கு பிறகு அந்த நாய் மைதானத்திலிருந்து வெளியேற்றப்பட்டது


தமிழகத்தில் பல முன்னனி நடிகர்களுடன் நடித்து தன்னுடைய அபாரமான நடிப்பை வெளிபடுத்திய எமி ஜாக்சன் தற்போது ரசிகர்களுக்கு பெரும் அதிர்ச்சியை கொடுத்துள்ளார் இங்கிலாந்தை சேர்ந்த ஏமி ஜாக்சன் தமிழ் , இந்தி , தெலுங்கு படங்களில் நடித்து வருகிறார் . இந்த ஆண்டு ஹாலிவுட்டில் கவனம் செலுத்த முடிவு செய்துள்ளார் . எமி ஜாக்சன் அடிக்கடி அவருடைய புகைப்படத்தை வெளியிட்டு ரசிகர்களுக்கு இன்ப அதிர்ச்சி கொடுப்பார் . இந்நிலையில் , இளைஞர் ஒருவரை டைட்டாக கட்டிப்பிடித்திருக்கும் புகைப்படத்தை ஏமி ஜாக்சன் இன்ஸ்டாகிராமில் வெளியிட்டுள்ளார் . அதை பார்த்த ரசிகர்கள் அப்செட் ஆகி உள்ளனர் . எமி உடன் இருக்கும் அந்த அதிர்ஷ்டகார வாலிபர் யார் என்று தெரியவில்லையே என பலரும் புலம்ப தொடங்கி விட்டனராம் . இது மட்டும் இல்லை . . . . பிகினி ஆடையில் தன் தோழியுடன் ஹாட்டாக போட்டோ எடுத்து அதனையும் இனி வெளியிட்டுள்ளார் . இந்த இரண்டு போட்டோக்கள் தான் தற்போது சமூக வலைதளங்களில் வைர லாக பரவி வருகிறது என்பது குறிப்பிடத்தக்கது .


பாடகி சின்மயி , வைரமுத்து குறித்து பாலியல் புகார் குறித்த விவகாரத்தில் அவருக்கு ஆதரவாகப் பலர் கருத்து தெரிவித்து வருகின்றனர் . அதே நேரத்தில் அவருக்கு எதிராக விமர்சனங்களும் முன்வைக்கப்பட்டு வருகின்றன . 10 ஆண்டுகளுக்குப் பின்னர் திருமணத்துக்கு அவரை அழைத்து காலில் விழ வைக்க வேண்டிய அவசியம் என்ன என்ற கேள்வி தற்போது சமூக வலைத்தளங்களில் வெகுவாக விவாதம் செய்யப்படுகிறது . இதுபோன்ற பல்வேறு கேள்விகளுக்கு பாடகி சின்மயி - ன் தாயார் பத்மாசினி பதிலளித்துள்ளார் . இது குறித்து , சின்மயி - ன் தாயார் பத்மாசினி , நியூஸ் ஜெ . செனலுக்கு பேட்டி ஒன்று அளித்திருந்தார் . அதில் , மீ டூ மூவ்மெண்ட் இப்போதுதான் உருவாகியுள்ளது . இந்த விஷயங்களைப் பகிர்ந்து கொள்வதற்கான ஆரோக்கியமான சூழல் இப்போது உருவாகியுள்ளது . வைரமுத்து குறித்து எழுந்த புகார்களுக்கு ஆதரவளித்து சின்மயி பேசிய போது ‘உனக்கு என்ன தெரியும்’ என்ற வகையில் அவளை நோக்கி கேள்வி எழுப்பியபோது அவள் வெடித்து இந்த சம்பவத்தை கூறியுள்ளாள் . திருமணத்திற்கு 250 பத்திரிகைகளை அடித்துத் தனிப்பட்ட முறையில் நானே அனைவரையும் அழைத்தேன் . அவரை மேடை ஏற்றி வைரமுத்து காலில் சின்மயியை விழும்படி நானே கூறினேன் . ஏனென்றால் தவறான கண்ணோட்டத்தில் பார்த்த பெண் , மகள் போல் காலில் விழும்போது மனதில் மாற்றம் ஏற்படும் . இதுபோன்று தான் எங்கள் குடும்பத்தில் செய்வர் . யாரையும் வேண்டாம் என ஒதுக்கும்போது அது மேலும் அதிகமாகும் . சுவிட்சர்லாந்தில் மட்டுமல்லாமல் வைரமுத்துவின் வீட்டிற்குமேல் உள்ள அவரது அலுவலகத்தில் அவளுக்கு நடந்த கொடுமையை பற்றி சின்மயி கூறுவாள் . அதைப் பற்றி நான் கூறக்கூடாது அவளே கூறுவாள் . எனக்கு இப்போது வரை எந்த மிரட்டலும் வரவில்லை . ஆனால் டுவிட் போடக்கூடாது என சின்மயிக்கு மிரட்டல் வந்துள்ளது . மீடூ மூவ்மென்ட்டை பொறுத்தவரைத் தனிப்பட்ட ஒருவருக்கு தண்டனை வாங்கித் தருவதால் எந்த மாற்றமும் ஏற்பட்டுவிடாது . வருங்காலத்தில் இளைஞர்கள் , இளைஞிகள் வாழ்வதற்கு சௌக்கியமான சூழலை ஏற்படுத்தி தருவதற்காகத்தான் இது முன்னெடுக்கப்பட்டு வருகிறது . அவருக்கு வயதாகிவிட்டது . தண்டிப்பதால் மட்டும் ஏதும் நடந்துவிடாது . இனி அதுபோன்ற சம்பவங்கள் நடக்காமல் இருக்க வேண்டும் என்று பத்மாசினி கூறினார் .


அதிமுகவில் சசிகலாவுக்கும் ஓபிஎஸ்க்கும் இடையில் ஏற்பட்ட மோதல் தற்போது விஸ்வருபம் எடுத்துள்ளது . ஜெயலலிதா ஜெயலலிதா மறைவையடுத்து , ஓபிஎஸ் முதலமைச்சராக நியமிக்கப்பட்டார் . பொதுச் செயலாளராக சசிகலா தேர்வு செய்யப்பட்டார் . வர்தா புயல் , கிருஷ்ணா நதிநீர் , ஜல்லிக்கட்டு போன்ற பிரச்சனைகளில் ஓபிஎஸ்ன் நடவடிக்கைகள் சிறப்பாக இருத்தால் அவரை கட்டுப்படுத்த சசிகலா குடும்பத்தினர் , முயற்சி செய்து வருவதாக கூறப்பட்டது . இதன் தொடர்ச்சியாக கடந்த வாரம் நடைபெற்ற அதிமுக எம்எல்ஏ க்கள் கூட்டத்தில் சட்டமன்ற குழுத்தலைவராக சசிகலா தேர்வு பெற்றார் . ஓபிஎஸ்ம் தனது பதவியை ராஜினாமா செய்தார் . மேலும் அவர் பதவி ஏற்பதற்கான அனைத்து ஏற்பாடுகளும் செய்யப்பட்டு வந்த நிலையில் , ஓபிஎஸ் துக்கிய போர்க்கொடி தமிழக அரசியலில் பெரும் பரபரப்பை ஏற்படுத்தியுள்ளது . தன்னை கட்டாயப்படுத்தி ராஜினாமா கடிதத்தை சசிகலா தரப்பினர் பெற்றுக் கொண்டதாகவும் , தற்போது முதலமைச்சர் பதவியை விட்டுத் தர முடியாது என்றும் தெரிவித்துள்ள ஓபிஎஸ் , சட்டப் பேரவையில் தன்னுடைய பலத்தை நிரூபிப்பேன் என்றும் சவால் விட்டுள்ளார் . இந்நிலையில்தான் ஓபிஎஸ் மற்றும் சசிகலா ஆகியோர் தனித்தனியாக சென்று ஆளுநரை சந்தித்து ஆட்சி அமைக்க உரிமை கோரியுள்ளனர் . இதனையடுத்து சசிகலா தரப்பினர் எம்எல்ஏக்களை சென்னையில் உள்ள தனியார் சொகுசு விடுதிகளில் தங்க வைத்துள்ளனர் என்றும் , அவர்களை கட்டாயமாக கடத்தி வைத்துள்ளனர் என்றும் தகவல் வெளியானது இதைத் தொடர்ந்து எங்கள் ஊர் எம்எல்ஏ வை காணவில்லை பல தொகுதிகளைச் சேர்ந்த பொது மக்கள் புகார் அளித்து வருகின்றனர் . ஆரணி தொகுதி சட்டமன்ற உறுப்பினரும் , அமைச்சருமான சேவூர் ராமச்சந்திரனை காணவில்லை ' என , அத்தொகுதி மக்கள் ஆரணி டவுன் காவல் நிலையத்தில் புகார் அளித்துள்ளனர் . ஆரணி தொகுதியைச் சேர்ந்த பொது மக்கள் சிலர் சேவூர் ராமச்சந்திரனின் அலுவலகத்திற்கு மனு கொடுக்கச் சென்றனர் . அங்கு அவர் இல்லாததால் , ஆரணி டவுன் காவல் நிலையத்திற்கு சென்று , ' அமைச்சர் சேவூர் ராமச்சந்திரனை காணவில்லை ; அவரை கண்டுபிடித்து தர வேண்டும் ' என , புகார் அளித்தனர் . இது அப்பகுதியில் பரபரப்பை ஏற்படுத்தியுள்ளது . இதேபோன்று திருப்பரங்குன்றம் தொகுதியைச் சேர்ந்த சிலர் அதிமுக சட்டமன்ற உறுப்பினர் போசை கடந்த 10 நாட்களாக அலுவலகம் வரவில்லை என்றும் அதனால் அவரை கண்டுபிடித்துதரச் சொல்லி போலீசில் புகார் அளித்துள்ளனர் . பெரம்பலுார் மாவட்டம் , குன்னம் தொகுதியைச் சேர்ந்த வழக்கறிஞர் அருள் என்பவர் காவல் துறையிடம் அளித்த புகாரில் , குன்னம் எம் . எல் . ஏ . , ராமச்சந்திரன் எங்கு இருக்கிறார் என தெரியவில்லை . தமிழகத்தில் , சட்டசபை உறுப்பினர்கள் கடத்தப்பட்டுள்ளதாக , செய்திகள் வருவதை பார்த்த போது , எங்களுக்கு பெரும் அதிர்ச்சி ஏற்பட்டது . ஒருவேளை , எங்கள் தொகுதி உறுப்பினரையும் , சமூக விரோதிகள் கடத்தியிருப்பரோ என்ற சந்தேகம் எழுகிறது என தெரிவித்துள்ளார் . இதேபோன்று பண்ருட்டி தொகுதி எம் . எல் . ஏ . , சத்யா பன்னீர்செல்வமும் கடந்த சில நாட்களான காணவில்லை என்றும் புகார் அளிக்கப்பட்டுள்ளது .


தமிழ் சினிமா ரசிகர்கள் இன்னும் கொஞ்ச நாளைக்கு தங்கள் செல்போனில் ரிங் டோனாக ‘இரும்பு மனம் வேண்டும் . இறைவனிடன் கேட்டேன்’ பாடலை வைத்துக்கொண்டு மனதைத் திடமாக்கிக் கொள்வது நல்லது . ஏனெனில் விஜய் . டி . வி . சூப்பர் சிங்கரில் பாடகராக ரசித்த ‘சின்னமச்சான் செவத்த மச்சான்’ செந்தில் வெள்ளித்திரையில் கதாநாயகனாக களம் இறங்குகிறார் . இவரும் ஒரு விஜய் டிவி . புராடக்ட் என்பதால் ‘அதே இடத்திலிருந்து வந்த சிவகார்த்திகேயனை செதச்சிடுவாரோ ? ’ என்கிற ஹைவோல்டேஜ் கமெண்ட்களுடன் செந்தில் கணேஷ் களமிறங்குவது ‘கரிமுகன்’ என்ற படத்தின் மூலம் . ’சின்ன மச்சான்’ பாடலை எழுதிய செல்ல தங்கையா பாடல் எழுதி , இம்சையமைத்து , எழுதி இயக்கும் இப்படத்தில் , முகம் தெரியாத இரண்டு பேர்களால் முகம் தெரிந்த ரெண்டு பேருக்கு ஏற்படும் பிரச்சினையை நாலுபேர் மெச்சும்படியாக இயக்கியிருக்கிறாராம் . ‘ஆக்சுவலாக ஏற்கனவே இதே செந்திலை ‘திருடு போகாத மனசு’ என்ற படத்தை இயக்கியிருக்கிறேன் . அடுத்து இயக்கும் 2 வது படம்தான் இந்த ‘கரிமுகன்’ இவர் விஜய் டி . வி . சூப்பர் சிங்கரில் பிரபலமாவதற்கு முன்பே துவங்கிய படம் இது . முதல் படத்தில் செந்தில் என்ற படத்திலும் , இரண்டாவது படத்தில் கணேஷ் என்ற கேரக்டரிலும் நடிக்கவைத்திருப்பதாகச் சொல்லும் செல்ல தங்கையா , முன்றாவது படத்தில் செந்தில் கணேஷ் என்ற கேரக்டரில் நடிப்பார் என்று வைத்துக்கொண்டாலும் நாலாவது படத்தில் செந்தில் கணேஷுக்கு என்ன பெயர் வைப்பார் ? பாவம் யோசித்தாலே தலைசுற்றுகிறது .


உள்ளாட்சித்துறை அமைச்சர் வேலுமணி மீது சமீப காலமாக திமுக தலைவர் ஸ்டாலின் அடுக்கடுக்கான குற்றச்சாட்டுகளை கூறி வருகிறார் . ஸ்மார்ட் சிட்டி டெண்டரில் முறைகேடு நடந்துள்ளதாக வேலுமணி மீது பகிரங்கமாக குற்றம் சாட்டியுள்ளார் . ஸ்மார்ட் சிட்டி டெண்டர் தொடர்பாக மூத்த IAS அதிகாரி தலைமையில் குழு அமைத்து லஞ்ச ஊழல் புகாரில் திமுக தரப்பில் குற்றம் சாட்டப்பட்டது . இது தொடர்பாக ஸ்டாலின் தனது கண்டன அறிக்கையும் சில தினங்களுக்கு முன்பு வெளியிட்டிருந்தார் . இதனைத் தொடர்ந்து ஸ்டாலினுக்கும் அவ்வப்போது வேலுமணி தொடர்ந்து கவுண்ட்டர் கொடுத்து வருகிறார் . இந்நிலையில் செய்தியாளர்களிடம் பேசிய அமைச்சர் வேலுமணி , மு . க ஸ்டாலின் திமுகவிற்கு மட்டுமே தலைவரே தவிர ஒட்டுமொத்த தமிழகத்துக்கும் தலைவர் அல்ல என கடுமையான பதிலடி கொடுத்துள்ளார் . அவர் திமுக தலைவர் வேலையை மட்டும் பார்த்தால் போதும் எனவும் விமர்சித்துள்ளார் . ஸ்டாலின் வேலுமணி இடையே தொடங்கியுள்ள இந்த அறிக்கை மற்றும் வார்த்தைப்போர் அரசியல் வட்டாரத்தில் பெரும் பரபரப்பை ஏற்படுத்தியுள்ளது .


சமீப காலமாக சின்னத்திரை நடிகர்கள் , நடிகைகள் தற்கொலை செய்து கொள்வது மிகவும் அதிகரித்துவிட்டது . தற்போது மேலும் ஒரு இறப்பு சம்பவம் நடந்துள்ளது . மும்பை அருகே மேற்கு வழி ரயில் தடத்தில் இன்று காந்திவிலி - போரிவிலி ரெயில் நிலையங்களுக்கு இடையே முதியவர் ஒருவர் அடிபட்டு உயிரிழந்து கிடந்துள்ளர் . இது குறித்து தகவல் அறிந்த போலீசார் உடனே விரைந்து சென்று உடலை கைப்பற்றி பிரேத பரிசோதனைக்கு அனுப்பி வைத்தனர் . தொடர் விசாரணையின் போது அவர் மின்சார ரயிலில் அடிபட்டு இறந்தாகவும் அவர் பிரபல பாலிவுட் சீரியல் நடிகர் முகேஷ் ராவல் என்பது தெரியவந்தது . இவர் ஹிந்தி , குஜராத்தியில் டி . வி சீரியல்களில் நடித்துள்ளார் . அவருக்கு வயது 66 என்றும் ஹிந்தி ராமாயணத்தில் விபீஷணாக நடித்ததன் மூலம் அனைவரையும் கவர்ந்தவர் என்பது குறிப்பிடத்தக்கது . மேலும் இறப்பு தற்கொலையா அல்லது கொலையா , என்ற கோனத்தில் போலீசார் விசாரணை செய்து வருகின்றனர் .


கேப்டவுன் டெஸ்ட் போட்டியில் , தோனியின் விக்கெட் கீப்பிங் சாதனையை ரித்திமான் சஹா முறியடித்துள்ளார் . இந்தியா - தென்னாப்பிரிக்கா இடையேயான முதல் டெஸ்ட் போட்டி கேப்டவுனில் நடைபெற்று வருகிறது . முதல் இன்னிங்சில் தென்னாப்பிரிக்க அணி 286 ரன்களும் இந்திய அணி 209 ரன்களும் எடுத்தன . இரண்டாவது இன்னிங்சில் இந்திய அணியின் மிரட்டலான வேகப்பந்து வீச்சில் , தென்னாப்பிரிக்க அணி , வெறும் 130 ரன்களுக்கு அனைத்து விக்கெட்டுகளையும் இழந்தது . இதையடுத்து 208 ரன்கள் என்ற எளிய இலக்குடன் இந்திய அணி ஆடிவருகிறது . இந்த ஆட்டத்தில் , 10 விக்கெட்டுகளில் விக்கெட் கீப்பர் சஹாவின் பங்களிப்பு உள்ளது . முதல் மற்றும் இரண்டாவது இன்னிங்ஸ்களில் தலா 5 கேட்ச்களை பிடித்து மொத்தம் 10 விக்கெட்டுக்கு சஹா , தனது பங்களிப்பை அளித்துள்ளார் . இந்திய விக்கெட் கீப்பரின் அதிகபட்ச பங்களிப்பு இதுதான் . இதற்கு முன்னதாக 2014ம் ஆண்டு , ஆஸ்திரேலியாவுக்கு எதிரான மெல்போர்ன் டெஸ்ட் போட்டியில் , 9 விக்கெட்டுகளை வீழ்த்துவதற்கு காரணமாக அப்போதைய விக்கெட் கீப்பர் தோனி இருந்ததே , இந்திய அளவில் சாதனையாக இருந்தது . தற்போது தோனியை பின்னுக்குத் தள்ளி சஹா முதலிடத்தை பிடித்துள்ளார் .


ஜல்லிக்கட்டு ஆதரவு போராட்டத்தில் பிரதமருக்கு எதிராகவும் , தேசிய கொடிக்கு எதிராகவும் , இந்திய இறையான்மைக்கு எதிராகவும் தேச விரோதிகள் கோஷம் எழுப்பியுள்ளனர் . இவர்கள் மீது நடவடிக்கை எடுக்க வேண்டும் என்று மத்திய அமைச்சர் நிர்மலா சீத்தாராமன் வலியுறுத்தி உள்ளார் . கமலாலயத்தில் செய்தியாளர்களுக்கு பேட்டி அளித்தபோது கூறியதாவதுஃ தேச விரோதிகள் நியாயமான விசாரணை நடத்தப்பட வேண்டும் , பிரதமருக்கு எதிராக கோஷம் , தேசிய கொடியை எரிக்க முயற்சி நிச்சயமாக இவர்கள் தேச விரோத சக்திகள்தான் . இவர்கள் மீது சரியாக நடவடிக்கை எடுக்கவேண்டும் . தேசவிரோத சக்திகள் மீது நடவடிக்கை எடுக்கணும் . தேசிய கொடியை எரித்தவர்கள் , பாரத பிரதமருக்கு எதிராக கோஷமிட்டவர்கள் , இன்று பிரதமராக மோடி உள்ளார் . இதற்கு முன்னர் எத்தனையோ பேர் இருந்துள்ளனர் . அது ஒரு பதவி அதற்குரிய மரியாதை கொடுக்க வேண்டும் . முறையாக விசாரணை நடத்தி இவர்கள் மீது நடவடிக்கை எடுக்க வேண்டும் . இவ்வாறு நிர்மலா சீத்தாராமன் தெரிவித்தார் . கோக் பெப்சி தடை குறித்த கேள்விக்கு பதிலளித்த அவர் செயற்கை இனிப்புகள் ஏற்றப்பட்ட பானங்கள் விஷயத்தில் ஏராளமான கேள்விகள் உள்ளது . உடல் நல பாதிப்பு குறித்து சுகாதார நிறுவனங்கள் பல ஆய்வுகள் மூலம் உண்மைகளை தெரிவித்துள்ளன . இதில் பல கேள்விகள் உள்ளது . கேரளாவில் கூட ஒரு குளிர் பான கம்பெனியின் செயல்பாட்டால் தங்களது நிலத்தடி நீர் முற்றிலுமாக உறிஞ்சப்பட்டுள்ளதாக போராட்டத்தில் ஈடுபட்டதாக கூட கேள்விபட்டுள்ளோம் . ஆகவே தடை விதிக்க வேண்டும் போராட்டம் நடத்துபவர்கள் சொந்தமாக எடுக்கும் முடிவு , அது பற்றி அரசு பக்கமிருந்து எதுவும் சொல்வதற்கில்லை . இவ்வாறு அவர் தெரிவித்தார் .


சென்னையில் நடைபெறும் ஐபிஎல் போட்டியை காணவரும் ரசிகர்களுக்கு பல்வேறு கட்டுப்பாடுகள் விதிக்கப்பட்டுள்ளன . இந்நிலையில் , பாம்பை எடுத்துக்கொண்டு செல்ல தடை விதிக்கப்படவில்லை . பாம்புகளை மைதானத்துக்குள் சிலர் விட உள்ளதாக தகவல்கள் உள்ளன என கூறி பகீர் கிளப்பியுள்ளார் வேல்முருகன் . காவிரி மேலாண்மை வாரியம் அமைக்க வேண்டும் என வலியுறுத்தி அரசியல் கட்சியினர் , விவசாயிகள் என பல தரப்பினரும் பல்வேறு போராட்டங்களை முன்னெடுத்து வருகின்றனர் . நாளுக்கு நாள் போராட்டம் வலுத்துவருகிறது . தமிழர்கள் பல்வேறு பிரச்னைகளுக்காக போராடி கொண்டிருக்கும் வேளையில் , ஐபிஎல் கொண்டாட்டம் கூடாது . சென்னையில் ஐபிஎல் போட்டியை நடத்தக்கூடாது என்ற குரல் வலுத்துவருகிறது . அப்படி போட்டி நடத்தப்பட்டால் , ஒட்டுமொத்த தமிழர்களும் புறக்கணிக்க வேண்டும் என்ற குரல்களும் வலுத்துள்ளன . இன்று சென்னை மற்றும் கொல்கத்தா அணிகளுக்கு இடையேயான போட்டி சென்னை சேப்பாக்கம் மைதானத்தில் நடக்க உள்ளது . இதற்கு கடும் எதிர்ப்பு தெரிவித்துவரும் தமிழக வாழ்வுரிமை கட்சி தலைவர் வேல்முருகன் , சென்னை வீரர்கள் வெளியே செல்லும்போது ஏதேனும் அசம்பாவிதங்கள் நடந்தால் , அதற்கு நாங்கள் பொறுப்பல்ல என எச்சரிக்கை விடுத்துள்ளார் . சீமான் , திரைத்துறையினர் , சில அரசியல் கட்சிகள் , தமிழ் இயக்கங்கள் மற்றும் அமைப்புகள் என பல தரப்பினரும் ஐபிஎல்லை புறக்கணிக்க வலியுறுத்திவருகின்றனர் . மீறி போட்டி நடத்தப்பட்டால் , மைதானம் முற்றுகை , மைதானத்துக்குள் போராட்டம் ஆகியவற்றை நடத்த உள்ளதாகவும் கூறினர் . இதையடுத்து மைதானத்துக்கு பலத்த போலீஸ் பாதுகாப்பு போடப்பட்டுள்ளது . 4000 போலீசார் பாதுகாப்பு பணியில் ஈடுபட்டுள்ளனர் . சென்னையில் கண்டிப்பாக திட்டமிட்டபடி போட்டி நடந்தே தீரும் என ஐபிஎல் தலைவர் ராஜீவ் சுக்லா தெரிவித்தார் . மேலும் , கிரிக்கெட் போட்டியை காணவரும் ரசிகர்கள் , பை , செல்போன் , லேப்டாப் , பேனர் , கறுப்பு துணி , தண்ணீர் பாட்டில்கள் , உணவுகள் , குளிர்பானங்கள் , இசைக்கருவிகள் என எதுவும் எடுத்து செல்ல கூடாது என கடும் கட்டுப்பாடுகள் விதிக்கப்பட்டுள்ளன . இந்நிலையில் , இந்த கட்டுப்பாடுகள் குறித்து பேசிய வேல்முருகன் , பேனர்கள் தானே எடுத்து செல்லக்கூடாது ? பாம்புகளை எடுத்து செல்லக்கூடாது என்ற கட்டுப்பாடு எதுவும் விதிக்கப்படவில்லை . சிலர் பாம்புகளை எடுத்து சென்று மைதானத்துக்குள் விட உள்ளதாக தகவல்கள் தகவல்கள் கிடைத்துள்ளன . அவர்கள் மைதானத்துக்குள் பாம்புகளை விடுவார்கள் . அப்போது எப்படி கிரிக்கெட் விளையாடுகிறார்கள் என்பதை பார்ப்போம் என வேல்முருகன் பகீர் கிளப்பியுள்ளார் .


இந்தியாவிற்கு கோல் எப்படியோ , அதேபோல பாகிஸ்தானுக்கு பாபச் அசாம் என்று புகழாரம் சூட்டியுள்ளார் பாகிஸ்தான் பயிற்சியாளர் மிக்கி ஆர்தர் . பாகிஸ்தான் கிரிக்கெட் வீரர் 22 வயது பாபர் அசாம் இதுவரை 3 டெஸ்ட் போட்டிகளில் மட்டுமே விளையாடி உள்ளார் . இதுவரை ஒரு டெஸ்ட்களில் செஞ்சுரி அடித்ததில்லை . ஆனால் , 18 ஒருநாள் போட்டிகளில் 3 சதம் அடித்துள்ளார் . இவரை விராட் கோலிக்கு இணையாகப் புகழ்கிறார் பாகிஸ்தான் பயிற்சியாளர் மிக்கி ஆர்தர் . ஒரு பேட்டியில் அவர் கூறியதாவதுஃ அதே வயதில் விராட் கோலிக்கு நிகரான திறமை கொண்டவர் . இந்தியாவிற்கு கோலி போல , பாகிஸ்தானுக்கு பாபர் . இது உச்சபட்ச பாராட்டாக இருந்தாலும் அதற்குத் தகுதியானவர் . இளம் வீரராக இருந்தாலும் வரும் காலத்தில் அனைவராலும் , பாராட்டப்படும் வீரராக வளர்வார் என்பது உறுதி” என்று மிக்கி கூறினார் . .


இந்திய அணிக்கு வீரர்களைத் தேர்வு செய்யும் முதல் தர போட்டியில் 413 ரன்களைக் குவித்து அவுட்டாகாமல் இருந்த அசாத்திய திறமை வாய்ந்த பங்கஜ் ஷா என்ற வீரர் , கொல்கத்தா டெஸ்ட் போட்டியில் வாய்ப்பு கிடைக்காமல் , தண்ணீர் பாட்டில் எடுத்து செல்கிறார் . இந்தியா வந்துள்ள இலங்கை அணி , 3 டெஸ்ட் போட்டிகள் கொண்ட தொடரில் விளையாடுகிறது . முதல் டெஸ்ட் போட்டி கொல்கத்தா ஈடன் கார்டன் மைதானத்தில் நடைபெற்றுவருகிறது . முதல் இன்னிங்சில் தடுமாறிய இந்திய அணி , 172 ரன்களுக்கு ஆல் அவுட்டானது . முதல் இன்னிங்சில் இலங்கை அணி 294 ரன்கள் சேர்த்தது . இதையடுத்து இரண்டாவது இன்னிங்சைத் தொடங்கிய இந்திய அணி , சிறப்பாக விளையாடி வருகிறது . இந்த ஆட்டத்தில் பங்கஜ் ஷா என்ற மேற்குவங்கத்தைச் சேர்ந்த வீரர் , களத்தில் விளையாடும் வீரர்களுக்கு தண்ணீர் பாட்டில் , கூல்டிரிங்ஸ் ஆகியவற்றை எடுத்து செல்கிறார் . தற்போது தண்ணீர் பாட்டில் எடுத்து செல்லும் பங்கஜ் ஷாவிற்கு 29 வயது . பெங்கால் அணிக்காக ரஞ்சி கோப்பை உள்ளிட்ட உள்ளூர் முதல் தர போட்டிகளில் சிறப்பான ஆட்டத்தை வெளிப்படுத்தியவர் . முதல் தர கிளப் போட்டி ஒன்றில் , 44 பவுண்டரி , 23 சிக்ஸர்களுடன் 413 ரன்கள் எடுத்து அவுட்டாகாமல் இருந்தார் . அன்று அனைத்து பத்திரிகைகளிலும் ஊடகங்களிலும் தலைப்பு செய்தியாகிய பங்கஜ் ஷா , இன்று தண்ணீர் எடுத்து செல்ல பயன்படுத்தப்பட்டு வருகிறார் . அசாத்திய திறமை கொண்ட பங்கஜ் ஷாவிற்கு தற்போதே 29 வயதாகிவிட்டது . அவருக்கு உடனடியாக வாய்ப்பு கொடுக்கப்பட்டாலே அதிகபட்சம் 5 முதல் 6 ஆண்டுகள் வரைதான் விளையாட முடியும் . ஆனால் இப்போதும் கூட அவருக்கு வாய்ப்பு அளிக்கப்படவில்லை . அதைவிட மிகப்பெரிய கொடுமை என்னவென்றால் , சொந்த ஊரான கொல்கத்தாவில் களம்காண வேண்டும் என்ற கனவோடு இருந்த அந்த திறமைசாலிக்கு வாய்ப்பு கிடைக்கவில்லை . மைதானத்துக்குள் அவர் தண்ணீர் பாட்டில்களை எடுத்து செல்லும்போது , அவரையும் அவரது திறமையையும் நன்கு அறிந்த கொல்கத்தா ரசிகர்கள் கலங்குகின்றனர் .


முகமது ஷமி 2 ஆவது கணவராம் . . . ! கலர் கலரா வெளிவரும் பகீர் குற்றச்சாட்டு . . ! இந்திய கிரிக்கெட் அணியின் முன்னனி வேகபந்து வீச்சாளர் முகமது ஷமி மீது ஏகப்பட்ட குற்றச்சாட்டை ஆதாரத்துடன் முன் வைத்தார் அவரது மனைவி ஹசின் ஜகான் . ஷமிக்கு பல பெண்களுடன் தொடர்பு இருப்பதாகவும் , அந்த பெண்களுடன் இரவும் பகலாக ஆபாச எஸ்எம்எஸ் செய்தது முதல் அவர் பேசிய உரையாடல்கள் வரை ஆதராமாக வைத்து கடந்த 8 ஆம் தேதி கொல்கத்தாவில் உள்ள , லால்பசார் காவல் நிலையத்தில் புகார் அளித்தார் ஜகான் . மேலும் , ஷமி மற்றும் அவரது தாய் , மற்றும் சகோதரர் அனைவரும் தன்னை கொடுமை செய்வதாகவும் , கொலை செய்யக்கூட முற்பட்டதாகவும் பகீர் குற்றசாட்டை முன்வைத்தார் ஜகான் . இது குறித்து , அவர்கள் நால்வர் மீது வழக்கு பதிவு செய்து , போலீசார் விசாரித்து வறிகின்றனர் . இந்நிலையில் புது குற்றச்சாட்டு . . . ! மனைவி மீது ஷமி சொன்னது என்ன . . ? 2014ம் ஆண்டில் ஹசின் ஜகானுக்கும் , எனக்கும் திருமணமாகும் முன்னரே , அவருக்கு முதல் திருமணம் நடந்து 2 மகள்கள் உள்ளனர் . ஆனால் அதை அவர் ரகசியமாகவே வைத்திருந்தார் . ஹசின் தன்னுடைய 2 மகள்களையும் தனது சகோதரியின் மகள்கள் என்றே எனக்கு அறிமுகம் செய்து வைத்தார் . பின்னர் தான் தெரியவந்தது ஜகான் ஏற்கனவே இரண்டு குழந்தைகளுக்கு தாய் என்பது என கூறி இருக்கிறார் . மேலும் , தொலைபேசி மிரட்டல் விடுத்ததாக கூறப்படும் குற்றசாட்டுக்கு முகமது ஷமி மறுப்பு தெரிவித்து உள்ளளர் . மேலும் , தன்னுடைய மகளின் எதிர்காலம் குறித்து மிகவும் வருந்துவதாகவும் , ஜகானுடன் தான் சுமூகமாக பிரச்சனையை முடித்துக்கொள்ள விரும்புவதாகவும் தெரிவித்து உள்ளார் மேலும் ஹசின் ஜாகானை யாரோ தவறுதலாக வழிநடத்துவதாகவும் குறிப்பிட்டு உள்ளார் அதாவத ஹசின் ஜகான் முகமதி மீது சுமத்திய குற்றச்சாட்டுக்கு பிறகு இத்தனை நாள் கழித்து , ஷமி தன் மனைவி மீது இது போன்ற புது குற்றசாட்டை , முகமது ஷமி மீது சந்தேகத்தை எழுபியுள்ளது .


அதிமுக அம்மா அணியின் துணைப் பொதுச் செயலாளர் , டி . டி . வி . தினகரன் அளித்த பதவி தனக்கு தேவையில்லை என்றும் , எடப்பாடி பழனிசாமி தலைமையிலேயே இயங்கப் போவதாக அறிவித்த , பெரியகுளம் எம்எல்ஏ கதிர்காமு , திடீரென அந்தப் பதவியை ஏற்றுக் கொள்வதாக அறிவித்துள்ளார் . அதிமுகவை முழுமையாக கைப்பற்ற எடப்பாடி பழனிசாமி மற்றும் டி . டி . வி . தினகரன் இடையே கடும் போட்டி நிலவி வருகிறது . இரு அணியினரும் ஒருவரை ஒருவர் தாக்கி பேசி வருகின்றனர் . இந்நிலையில் அதிமுக அம்மா அணியின் துணை பொதுச் செயலாளர் டி . டி . வி . தினகரன் , கடந்த வெள்ளியன்று , புதிய நிர்வாகிகள் பட்டியலை அறிவித்தார் . இதில் 19 எம்எல்ஏக்கள் இடம் பெற்றிருந்தனர் . இதையடுத்து சத்யா பன்னீர் செல்வம் , பழனி , ஏ . கே . போஸ் , கதிர்காமு ஆகிய 4 எம்எல்ஏக்கள் , தினகரன் அறிவித்த பதவிகள் தங்களுக்கு வேண்டாம் என்றும் , எடப்பாடி பழனிசாமி தலைமையிலேயே தாங்கள் இயங்க விரும்புவதாகவும் அறிவித்தனர் . இது தினகரன் தரப்பை அதிர்ச்சி அடையச் செய்தது . இதையடுத்து தினகரன் தரப்பைச் சேர்ந்தவர்கள் இந்த 4 எம்எல்ஏக்களையும் சமாதானப்படுத்தும் முயற்சியில் ஈடுபட்டுள்ளதாக தெரிகிறது . இந்நிலையில் , நேற்று பெரியகுளம் எம்எல்ஏ கதிர்காமுவின் வீட்டில் திரண்ட ஆதரவாளர்கள் கதிர்காமுவிடம் பேசினர் . இதையடுத்து செய்தியாளர்களிடம் பேசிய கதிர்காமு , உடல்நிலை காரணமாக பொறுப்பை ஏற்க மறுத்ததாகவும் , தற்போது தான் மருத்துவ அணி இணைச் செயலாளர் பதவியை ஏற்றுக் கொள்வதாக கூறி திடீர் பல்டி அடித்தார் .


ஆஸ்திரேலியாவுக்கு எதிரான டெஸ்ட் தொடரில் ரோஹித் சர்மா , முரளி விஜய் உள்ளிட்ட மூன்று வீரர்களுக்கு மீண்டும் இந்திய அணியில் இடம் கிடைத்துள்ளது . தென்னாப்பிரிக்காவுக்கு எதிராக இந்த ஆண்டின் தொடக்கத்தில் ஆடிய டெஸ்ட் தொடரில் பாதியில் அணியிலிருந்து நீக்கப்பட்ட ரோஹித் சர்மாவிற்கு மீண்டும் இந்திய டெஸ்ட் அணியில் இடம் கிடைக்கவில்லை . இங்கிலாந்து தொடரில் ராகுல் , தவான் , முரளி விஜய் ஆகியோர் சொதப்பியதை அடுத்து மீண்டும் ரோஹித் சர்மா இந்திய டெஸ்ட் அணியில் சேர்க்கப்பட வேண்டும் என்ற குரல் எழுந்தது . ஒருநாள் போட்டிகளில் மிடில் ஆர்டரில் சொதப்பும் இந்திய அணி , டெஸ்ட் போட்டிகளில் தொடக்கத்தில் சொதப்புகிறது . டெஸ்ட் அணிக்கு சரியான தொடக்க இணை அமையவில்லை . இந்திய அணிக்காக சிறப்பான பங்களிப்பை அளித்துள்ள முரளி விஜய் , இங்கிலாந்து தொடரில் சரியாக ஆடவில்லை என்பதற்காக பாதியில் நீக்கப்பட்டார் . அதன்பிறகு வெஸ்ட் இண்டீஸுக்கு எதிரான தொடரில் இளம் வீரர் பிரித்வி ஷா அருமையாக ஆடியதை அடுத்து அவர் நிரந்தரமாக டெஸ்ட் அணியில் இடம்பெற வாய்ப்புள்ளது . மேலும் மயன்க் அகர்வாலும் தொடர்ந்து சிறப்பாக ஆடி திறமையை நிரூபித்துவருவதால் , அவருக்கும் வாய்ப்பு வழங்கப்படலாம் என்பதால் இனிமேல் முரளி விஜய்க்கு இந்திய அணியில் இடம் கிடைக்க வாய்ப்பே இல்லை என்று பேசப்பட்டது . அதேபோல விக்கெட் கீப்பிங்கை பொறுத்தமட்டில் இளம் வீரர் ரிஷப் பண்ட் இங்கிலாந்து மற்றும் வெஸ்ட் இண்டீஸ் தொடர்களில் கிடைத்த வாய்ப்பை சரியாக பயன்படுத்தி சிறப்பாக ஆடினார் . எனினும் அவரது விக்கெட் கீப்பிங் டெக்னிக் குறித்து விமர்சனங்கள் எழுந்தன . இந்நிலையில் , ஆஸ்திரேலியாவுக்கு எதிரான டெஸ்ட் தொடரில் ரோஹித் சர்மா , முரளி விஜய் ஆகியோருக்கு இந்திய அணியில் இடம் கிடைத்துள்ளது . விக்கெட் கீப்பர் பார்த்திவ் படேலும் அணியிலும் சேர்க்கப்பட்டுள்ளார் . ஆஸ்திரேலிய ஆடுகளங்கள் வேகப்பந்து வீச்சுக்கு சாதகமாக இருக்கும் ; மேலும் பந்து நன்றாக பவுன்சாகும் என்பதால் , அந்த சூழலில் ரோஹித் சர்மா அசத்துவார் என்ற காரணத்தால் அவருக்கு அணியில் இடம் கிடைத்துள்ளது . இந்த வாய்ப்பை சரியாக பயன்படுத்தி சிறப்பாக ஆடிவிட்டால் , ஒருநாள் மற்றும் டி20 அணிகளின் நிரந்தர தொடக்க வீரராக இருக்கும் ரோஹித் சர்மா , டெஸ்ட் அணியிலும் அந்த இடத்தை பிடித்துவிடுவார் . ஆனால் ரோஹித் சர்மா ஓபனராக இறக்கப்படுவாரா அல்லது மிடில் ஆர்டரில் இறக்கப்படுவாரா என்பது தெரியவில்லை . மேலும் இங்கிலாந்து டெஸ்ட் தொடரில் சரியாக ஆடாவிட்டாலும் இங்கிலாந்தில் கவுண்டி போட்டிகளில் முரளி விஜய் சிறப்பாக ஆடினார் என்பது குறிப்பிடத்தக்கது . ஹனுமா விஹாரி , குல்தீப் , ரிஷப் பண்ட் ஆகியோரும் டெஸ்ட் அணியில் இடம்பெற்றுள்ளனர் . ஆஸ்திரேலியாவுக்கு எதிரான டெஸ்ட் தொடருக்கான இந்திய அணிஃ விராட் கோலி ( கேப்டன் ) , ரஹானே ( துணை கேப்டன் ) , ராகுல் , பிரித்வி ஷா , முரளி விஜய் , புஜாரா , ரோஹித் சர்மா , ஹனுமா விஹாரி , பார்த்திவ் படேல் ( விக்கெட் கீப்பர் ) , ரிஷப் பண்ட் , ரவிச்சந்திரன் அஷ்வின் , ஜடேஜா , குல்தீப் யாதவ் , புவனேஷ்வர் குமார் , பும்ரா , உமேஷ் யாதவ் , இஷாந்த் சர்மா , ஷமி .


பாகிஸ்தானுக்கு எதிரான முதல் டெஸ்ட் கிரிக்கெட் போட்டியின் இரவு உணவு இடைவேளையின்போது மேற்கிந்தியத் தீவுகள் அணி 83 ஓவர்களில் 6 விக்கெட் இழப்புக்கு 232 ஓட்டங்கள் எடுத்திருந்தது . அந்த அணி வெற்றி பெறுவதற்கு 38 ஓவர்களில் 114 ஓட்டங்கள் எடுக்க வேண்டியிருந்தது . பாகிஸ்தான் வெற்றி பெறும் என எதிர்பார்க்கப்பட்ட இந்தப் போட்டியில் திடீரென மேற்கிந்தியத் தீவுகள் அபாரமாக ஆடியதால் , ஆட்டம் பரபரப்பான கட்டத்தை எட்டியிருந்தது . துபையில் பகலிரவாக நடைபெற்ற இந்தப் போட்டியில் முதலில் பேட் செய்த பாகிஸ்தான் தனது முதல் இன்னிங்ஸில் 155.3 ஓவர்களில் 3 விக்கெட் இழப்பிற்கு 579 ஓட்டங்கள் குவித்து டிக்ளேர் செய்தது . அந்த அணியில் அதிகபட்சமாக அசார் அலி ஆட்டமிழக்காமல் 302 ஓட்டங்கள் குவித்தார் . இதையடுத்து முதல் இன்னிங்ஸை ஆடிய மேற்கிந்தியத் தீவுகள் அணி 123.5 ஓவர்களில் 357 ஓட்டங்களுக்கு ஆட்டமிழந்தது . அந்த அணியில் டேரன் பிராவோ 87 , சாமுவேல்ஸ் 76 ஓட்டங்கள் குவித்தனர் . பாகிஸ்தான் தரப்பில் யாசிர் ஷா 5 விக்கெட்டுகளை வீழ்த்தினார் . இதையடுத்து முதல் இன்னிங்ஸில் 222 ஓட்டங்கள் முன்னிலை பெற்ற நிலையில் 2 - ஆவது இன்னிங்ஸை ஆடிய பாகிஸ்தான் அணி 31.5 ஓவர்களில் 123 ஓட்டங்களுக்குச் சுருண்டது . கடைசி 7 விக்கெட்டுகளை 30 ஓட்டங்களுக்கு இழந்தது . மேற்கிந்தியத் தீவுகள் தரப்பில் தேவேந்திர பிஷு 8 விக்கெட்டுகளை சாய்த்தார் . இதையடுத்து 346 ஓட்டங்கள் என்ற இலக்குடன் பேட் செய்த மேற்கிந்தியத் தீவுகள் அணி இரவு உணவு இடைவேளையின்போது 83 ஓவர்களில் 6 விக்கெட் இழப்பிற்கு 232 ஓட்டங்கள் எடுத்திருந்தது . டேரன் பிராவோ 102 , ஜேசன் ஹோல்டர் 8 ஓட்டங்களுடன் களத்தில் இருந்தனர் .


மாணவர்களின் போராட்டத்தில் , சில அமைப்புகள் ஆதரவு தெரிவிப்பதுபோல் நடித்து சூழ்ச்சி செய்ய முயல்வதாக , மத்திய அமைச்சர் பொன் . ராதாகிருஷ்ணன் கூறினார் . தமிழகம் முழுவதும் ஜல்லிக்கட்டு நடத்த வலியுறுத்தி பல்வேறு பகுதிகளில் ஆர்ப்பாட்டம் நடந்து வருகிறது . குறிப்பாக கல்லூரி மாணவர்களின் அறப்போராட்டம் நாடு முழுவதும் பெரும் கொந்தளிப்பை ஏற்படுத்தியுள்ளது . ஜல்லிக்கட்டு நடத்த வலியுறுத்தி , மதுரை மாவட்டம் அலங்காநல்லூரில் 250க்கு மேற்பட்டோரை போலீசார் தடியடி நடத்தி கைது செய்தனர் . இதை அறிந்ததும் , சென்னை மெரினா கடற்கரையில் கல்லூரி மாணவர்கள் மற்றும் பொதுமக்கள் விடிய விடிய போராட்டம் நடத்தி வருகின்றனர் . இந்நிலையில் , ஜல்லிக்கட்டுக்கு ஆதரவாக போராட்டத்தில் ஈடுபட்டுள்ள மாணவர்கள் எச்சரிக்கையாக இருக்கும்படி , மத்திய இணை அமைச்சர் பொன் . ராதாகிருஷ்ணன் கூறியுள்ளார் . செய்தியாளர்களை சந்தித்த பொன் . ராதாகிருஷ்ணன் கூறியதாவதுஃ - உச்சநீதிமன்றத்தில் தீர்ப்பு வெளியாவதற்கு முன்பு , ஜல்லிக்கட்டு விளையாட்டுக்கு மத்திய அரசு புதிய சட்டம் திருத்தி கொண்டு வந்தாலும் , அதை தடை செய்ய உச்சநீதிமன்றத்தால் முடியும் . ஜல்லிக்கட்டுக்கு ஆதரவாக மாணவர்கள் நடத்தும் இந்த போராட்டத்துக்கு ஆதரவு தெரிவிப்பதுபோல் , , பல்வேறு அமைப்பினர் தவறான சூழ்ச்சியில் ஈடுபட வாய்ப்புள்ளது . மாணவர்களின் போராட்டத்தில் பிற இயக்கத்தினர் தலையிடுவது ஏன் என புரியவில்லை . எனவே , இந்த போராட்டத்தில் சூழ்ச்சி இருப்பதால் மாணவர்கள் எச்சரிக்கையாக இருக்க வேண்டும் . மாணவர்கள் இவ்வளவு கடுமையாக போராடி தடை செய்யப்பட்ட ஜல்லிக்கட்டு போட்டியை நடத்தினாலும் , அது போராட்டமாகவே அமையும் . ஜல்லிக்கட்டு விளையாட்டாக இருக்காது இவ்வாறு அவர் கூறினார் .


பெருவெள்ளம் புரட்டியது அந்த ஊரை . வெள்ளத்தில் சிக்கிக் கொண்ட அந்த நபர் மரத்தின் மீது ஏறி நின்றார் . முழங்கால் அளவு தண்ணீர் போய்க் கொண்டிருந்த நிலையில் ‘ஆண்டவா முப்பொழுதும் உனை நினைக்கும் எனக்கா இந்த சோதனை ? எனை காப்பாற்று ! . என்ரு உருகினார் கடவுளை நினைத்து . அந்த வழியாக பெரிய தெர்மகோலால் செய்யப்பட்ட தெப்பத்தில் வந்தவன் ’நண்பா என்னோடு வா . தப்பிடலாம்’ என்றான் . இவரோ ‘வேண்டாம் . கடவுள் என்னை காப்பாற்றுவார் . ’ என்றபோது இடுப்பளவு தண்ணீர் ஏறியிருந்தது . டயர்களால் ஆன தக்கையில் வந்தவர் அழைத்தார் . இவரோ ”ஆண்டவன் நிச்சயம் வந்து என்னை கரை சேர்ப்பார் . ” என்று சொல்லி மறுத்தபோது தண்ணீர் மார்பை தாண்டியிருந்தது . சிறு மரக்கட்டைகளால் ஆன அவசர ஓடத்தில் வந்தவர் பதறி அழைத்தபோதும் இவர் “என் இறைவன் என்னை காப்பாற்றுவார் உறுதியாக . ” என்ற பதிலை சொல்லி முடிக்க , தண்ணீர் தலை தாண்டிவிட்டது . மூர்ச்சையாகி மூழ்கிய அந்த மனிதனை தீயணைப்பு வீரர் மீட்டு மருத்துவமனையில் சேர்த்தார் . அவசர சிகிச்சையில் படுத்திருந்தவர் நினைவு திரும்பியதும் கடவுளை நினைத்து ‘அவசர காலத்தில் இப்படி கண்டு கொள்ளாத உனைத்தான் நான் தினமும் வணங்கினேனா ? தண்ணீரில் நின்று அழைத்தேனே வந்தாயா ? காத்தாயா உன் பக்தனை ? ’ என்று சபித்தபடியே உறங்கினார் , கனவில் வந்த கடவுள் சிரித்தபடி சொன்னார் . . . ’அட மானிடா , தெர்மகோல் தெப்பத்திலும் , டயர் தக்கையிலும் , மரங்களால் ஆன ஓடத்திலும் வந்து உனை அழைத்தது யார் ? நாமே ! மூர்ச்சையாகி மூழ்கிய உன்னை பாய்ந்து காப்பாற்றிய தீயணைப்பு வீரனும் நானே ! கடவுள் இந்த கலி காலத்திலும் நீ போட்டோவில் பார்ப்பது போல் கிரீடம் தரித்து , கையில் வேலேந்தி , யானையில் வருவாரென்று நினைத்தாயா ? ” என்று கேட்டு மறைந்தார் . பதறி எழுந்த மனிதர் , தன் தவறை உணர்ந்தார் , கண்ணீர் சிந்தினார் . இந்த கதையை இப்படியே ஒரு ஓரத்தில் வைத்துவிட்டு , சம கால அரசியலுக்கு வாருங்கள் . . . ஜெயலலிதா இறந்த பிறகு அ . தி . மு . க . வினுள் குழப்பம் வெடித்து , ’தி . மு . க . இந்த சூழலை பயன்படுத்தி ஆட்சியை பிடிக்குமா ? ’ என்று அரசியல் விமர்சகர்கள் கேட்டபோது “பின் வாசல் வழியாக ஆட்சிக்கு வரமாட்டோம் . ” என்றார் ஸ்டாலின் . பன்னீர் பிய்த்துக் கொண்டு போய் சட்டசபையில் ஆளுங்கட்சி சந்தித்த அசாதாரண நிலையை பயன்படுத்தி அரசை கவிழ்ப்பார் என்று நினைத்த போது “சட்டசபை மாண்பு கெட்டுவிட்டது . உள்ளே என்னை தாக்கி சட்டையை கிழித்துவிட்டார்கள் . ” என்று வெள்ளை பனியனோடு தன் வெள்ளந்தி அரசியல் மனதையும் காட்டினார் . பன்னீர் அணி எடப்பாடி அணியுடன் இணைந்ததால் , ஒதுக்கப்பட்ட தினகரன் தனி ஆவர்த்தனம் செய்யும் நிலையில் டி . டி . வி . யை கரெக்ட் செய்து ஆட்சியை பிடிப்பார் ஸ்டாலின் என்று நினைத்தார்கள் . ஆனால் ’இந்த அரசு தானாக கவிழும் . ’ என்றார் . இதோ ஊழி தீயாக எழுந்த நீட் விவகாரத்தில் அனிதா எனும் கோழிக்குஞ்சு தன்னை கருக்கிக் கொண்டு சாம்பலாகிவிட , பள்ளிக்குழந்தைகள் கூட பதறிக் கொண்டு தெருவில் நின்று போராடுகிறார்கள் . ஊதியம் , பென்ஷன் உள்ளிட்ட பிரச்னைகளால் அரசு ஊழியர்கள் ஸ்டிரைக் செய்து கொண்டிருக்கிறார்கள் . போக்குவரத்து ஊழியர்கள் ஸ்டிரைக்கை அறிவித்துவிட்டார்கள் . ஆக ஒட்டு மொத்தமாக அரசு இயந்திரம் ஸ்தம்பித்து நின்று , மெதுவாக துருவேறிக் கொண்டிருக்கிறது . இந்த சூழலை அரசியல் சாணக்கியத்தனத்துடன் பயன்படுத்தி ஆட்சிக்கு வருவதற்கான மூவ்களில் இறங்காமல் ‘தமிழக அரசை கவிழ்க்கும் வகையில் மக்களை திரட்டி போராடுவோம் . ’ என்று உணர்ச்சிகரமாக ஸ்டாலின் சொல்லியிருக்கும் அதே நாளில்தான் ‘சட்ட ஒழுங்குக்கு இடையூறு செய்யும் வகையில் போராட்டங்கள் நடந்தால் கைது செய்ய வேண்டும் . ” என்று உச்சநீதிமன்றம் இடைக்கால தடையை விதித்துள்ளது . தளபதியாரே ! சட்ட ஒழுங்கு விஷயத்தில் சலனமே ஏற்படுத்தா வகையில் நடத்துவது மக்கள் போராட்டமா ? புரட்சியா ? இப்படியொரு போராட்டத்தின் மூலம் ஆட்சி கலையுமென்று நினைத்தால் , அவ்வ்வ்வ்வ் . . . வளவுக்கா மக்கள் உணர்வுக்கு மதிப்பு கொடுக்கும் மனிதர்கள் ஆளும் அ . தி . மு . க . வினர் ? ! இதுதானா உங்க டக்கு ? ! என்கின்றனர் விமர்சகர்கள் .


இந்தியா - இங்கிலாந்து இடையேயான 4 - ஆவது டெஸ்ட் கிரிக்கெட் போட்டி மும்பை வான்கடே மைதானத்தில் வியாழக்கிழமை தொடங்குகிறது . மொத்தம் 5 டெஸ்ட் போட்டிகள் கொண்ட இந்தத் தொடரில் , இதுவரை 3 போட்டிகள் முடிந்துள்ள நிலையில் இந்தியா 2 - 0 என முன்னிலை வகிக்கிறது . ஒரு ஆட்டம் சமனில் முடிந்துள்ளது . எனவே , தொடரைக் கைப்பற்றும் முனைப்பில் வான்கடே டெஸ்டில் இந்தியா களமிறங்குகிறது . மறுமுனையில் , தொடர் தோல்விக்கு முற்றுப்புள்ளி வைக்க வேண்டிய கட்டாயத்தில் இங்கிலாந்து அணி களமிறங்கும் . முந்தைய வெற்றிகளின் காரணமாக கோலி தலைமையிலான இந்திய அணி , மிகுந்த நம்பிக்கையுடனே இந்தப் போட்டியை எதிர்கொள்ளும் . கடந்த 2011,2012,2014 - ஆம் ஆண்டுகளில் நடைபெற்ற டெஸ்ட் போட்டிகளில் இந்தியாவுக்கு எதிராக ஹாட்ரிக் வெற்றியை பெற்றது இங்கிலாந்து . எனவே , இந்தத் தொடரை கைப்பற்றுவதன் மூலம் இந்திய அணி அதற்கு பதிலடி கொடுக்க முனையும் . இந்திய அணி வீரர்களைப் பொருத்த வரையில் , கடந்த போட்டியில் சற்று தடுமாறிய புஜாரா , கேப்டன் கோலி ஆகியோர் இந்த ஆட்டத்தில் மீண்டு வருவார்கள் என்று எதிர்பார்க்கப்படுகிறது . நீண்ட காலத்துக்குப் பிறகு களமிறங்கி தொடக்க வீரராக அசத்திய பார்த்திவ் படேல் , இந்த ஆட்டத்திலும் கலக்குவார் என்று எதிர்பார்க்கலாம் . மிடில் ஆர்டரில் , காயத்தில் இருந்து மீண்டு வந்துள்ள கே . எல் . ராகுல் களமிறங்குவார் எனத் தெரிகிறது . 3 - ஆவது டெஸ்டில் இந்திய அணியின் ஸ்கோர் முன்னேற்றத்துக்கு உதவிய கடைசி ஆர்டர் பேட்ஸ்மேன்களான அஸ்வின் , ஜடேஜா , ஜெயந்த் ஆகியோர் இந்த ஆட்டத்திலும் சிறப்பான பங்களிப்பு வழங்கலாம் . பந்துவீச்சைப் பொறுத்த வரையில் , புவனேஸ்வர் குமார் , உமேஷ் யாதவ் ஆகியோர் தங்களது வேகத்தாலும் , அஸ்வின் , ஜடேஜா , ஜெயந்த் ஆகியோர் தங்களது சுழற்பந்துவீச்சாளும் இங்கிலாந்து பேட்ஸ்மேன்களை திணரடிக்க உள்ளனர் . இங்கிலாந்து அணியைப் பொருத்த வரையில் , 3 - ஆவது டெஸ்டில் காயமடைந்த ஹசீப் ஹமீது , ஸஃபர் அன்சாரி ஆகியோருக்குப் பதிலாக , கீட்டன் ஜென்னிங்ஸ் , லியாம் டாசன் ஆகியோர் சேர்த்துக் கொள்ளப்பட்டுள்ளனர் . பேட்டிங்கிற்கு ஜோ ரூட் உள்ளிட்டோரும் , பந்தவீச்சுக்கு கிறிஸ் வோக்ஸ் , ஆதில் ரஷீத் போன்றோரும் உள்ளனர் .


இந்திய வீரர்களை விட வெளிநாட்டு வீரர்களின் ஆட்டத்தை விரும்பி ரசிப்பதாக கூறிய ரசிகரை நாட்டை விட்டு வெளியேறுமாறு கடுமையாக விமர்சித்த விராட் கோலியை அதுதொடர்பான சர்ச்சையிலிருந்து காப்பாற்றும் வகையில் சேவாக்கும் ஜாகீர் கானும் கருத்து தெரிவித்துள்ளனர் . சமகால கிரிக்கெட்டின் தலைசிறந்த வீரராக விராட் கோலி திகழ்கிறார் . சர்வதேச கிரிக்கெட்டில் சதங்களையும் சாதனைகளையும் குவித்து வருகிறார் . ஒவ்வொரு போட்டியிலும் ஏதாவது ஒரு சாதனையை கோலி முறியடித்துவருகிறார் . அண்மையில் ஒருநாள் கிரிக்கெட்டில் 10 ஆயிரம் ரன்களை கடந்த கோலி , ஒருநாள் போட்டிகளில் விரைவில் 10 ஆயிரம் ரன்களை கடந்த வீரர் என்ற சாதனையை கோலி படைத்தார் . சச்சின் டெண்டுல்கரின் அதிக சதங்கள் மற்றும் அதிக ரன்கள் ஆகிய சாதனைகளை கோலி முறியடிப்பார் என்று எதிர்பார்க்கப்படுகிறது . நல்ல ஃபார்மில் சிறப்பாக ஆடிக்கொண்டிருக்கும் கோலி , பொறுமையும் நிதானமும் போதாவர் . களத்தில் ஆக்ரோஷமாக இருப்பது சரி . ஆனால் பொதுவெளியிலும் பொறுமையில்லாமல் பேசுவது அவர் மீது கடும் விமர்சனங்களை ஏற்படுத்துகிறது . அதுமாதிரியான ஒரு சர்ச்சையில் தற்போதும் கோலி சிக்கியுள்ளார் . ரசிகர் ஒருவரின் கேள்விக்கு விராத் கோலி அளித்த பதில் சர்ச்சைக்குள்ளானது . இதுதொடர்பாக அவர் பேசிய வீடியோவில் , ஒரு ரசிகர் என்னிடம் ஒரு கேள்வியை கேட்டிருக்கிறார் . அதில் , விராட் கோலி மீது அளவுக்கு அதிகமான நம்பிக்கையும் , நல்ல எண்ணமும் ரசிகர்கள் வைத்திருக்கிறார்கள் . எனக்குத் தெரிந்து அவரிடம் ஏதும் சிறப்பான பேட்டிங் திறமை இருப்பதாகத் தெரியவில்லை . நான் இந்திய பேட்ஸ்மேன்கள் பேட்டிங் செய்வதை ரசிப்பதைக் காட்டிலும் , இங்கிலாந்து மற்றும் ஆஸ்திரேலிய பேட்ஸ்மேன்கள் பேட்டிங் செய்வதை ரசித்துப் பார்ப்பேன் என்று அந்த ரசிகர் தெரிவித்துள்ளார் . இதற்கு பதிலளித்துள்ள கோலி , என்னைப் பொறுத்தவரை இந்த கருத்தைக் கூறிய அந்த ரசிகர் இந்தியாவில் வசிக்க வேண்டும் என்று நான் நினைக்கவில்லை . இந்தியாவை விட்டு வெளியேறி வேறு எங்காவது சென்று வாழலாம் . எதற்காக மற்ற நாடுகளை விரும்பிக்கொண்டு நேசித்துக்கொண்டு இந்தியாவில் அந்த ரசிகர் வாழ வேண்டும் ? நீங்கள் என்னைப் பிடிக்கவில்லை என்பதற்காகக் கவலைப்படவில்லை , அதனால் இப்படிப் பேசவில்லை . மற்ற நாடுகளை விரும்பிக்கொண்டு இந்தியாவில் வசிக்க வேண்டும் என்று நான் நினைக்கவில்லை . உங்களுடைய முன்னுரிமை எதுவென்று முடிவு செய்யுங்கள் என்று காட்டமாக கோலி பதில் அளித்துள்ளார் . இது ரசிகர்கள் மத்தியில் கடும் விமர்சனத்துக்கு உள்ளாகியுள்ளது . மற்ற நாட்டு வீரர்களை இந்திய ரசிகர்கள் ரசிப்பது என்பது புதிதல்ல . பிரயன் லாரா , முரளிதரன் , சங்ககரா , ஜாக் காலிஸ் , டிவில்லியர்ஸ் , ஷேன் வார்னே உள்ளிட்ட வீரர்களுக்கு இந்தியாவில் மிகப்பெரிய ரசிகர் பட்டாளமே உள்ளது . அதேபோல சச்சின் , தோனி ஆகிய இந்திய வீரர்களுக்கும் உலகம் முழுவதும் ரசிகர்கள் உள்ளனர் . கிரிக்கெட் என்பது நாடுகளை கடந்து ரசிப்பது . எனவே எந்த நாட்டினரும் எந்த நாட்டு வீரரையும் ரசிப்பது இயல்பு . அதை பொதுவெளியில் சொன்னதற்கு கோலி இப்படி ரியாக்ட் செய்திருப்பது பெரும் சர்ச்சையை கிளப்பியுள்ளது . கோலியின் கருத்துக்கு பல தரப்பினரும் கண்டனங்களை தெரிவித்து வருகின்றனர் . முன்னாள் வீரர்கள் மற்றும் நடிகர் சித்தார்த் ஆகியோர் கடும் கண்டனங்களை தெரிவித்தனர் . இந்நிலையில் , இதுகுறித்து கருத்து தெரிவித்துள்ள சேவாக் , ரசிகர்கள் மற்றும் வீரர்கள் என அனைவருக்குமே அவரவர் கருத்தை தெரிவிக்கும் உரிமையும் தங்களது ஆஸ்தான வீரர்களை தேர்வு செய்யும் உரிமையும் இருக்கிறது . அதை வெளிப்படுத்துவது இயல்புதான் . இதை ஊடகங்கள்தான் சர்ச்சையாக மாற்றுகின்றன என அதிரடியாக தெரிவித்துள்ளார் . இதுகுறித்து கருத்து தெரிவித்துள்ள ஜாகீர் கான் , ஜனநாயக நாடான இந்தியாவில் ரசிகர்கள் , விராட் கோலி என அனைவருக்குமே பேச்சுரிமை இருக்கிறது . அந்த வகையில் அவரவர் தெரிவித்திருப்பது அவரவர் கருத்து என ஜாகீர் கான் தெரிவித்துள்ளார் .


பிக் பாஸ் நிகழ்ச்சியில் அனைவரையும் தன்னுடைய குணத்தால் கவர்ந்தவர் நடிகை ஓவியா . இவர் வெளியேறியதும் இந்த நிகழ்ச்சியில் பல்வேறு மாற்றங்கள் நடந்து வருகிறது . மேலும் நிகழ்ச்சியின் ஸ்வாரஸ்யத்தை கூட்ட தற்போது மூன்று போட்டியாளர்கள் பிக் பாஸ் களத்தில் குதித்துள்ளனர் . இவர்களில் ஒருவராக பிக் பாஸ் வீட்டிற்குள் வந்திருக்கும் , சுஜா வருணிக்கு ஓவியாவின் மைக் மற்றும் அவருடைய பெட் கொடுக்கப்பட்டுள்ளது . இதன் காரணமாக வைத்து நடன இயக்குனர் காயத்ரி , நீ ஓவியா போல் நடந்து கொள்ள வேண்டும் என கூறுகிறார் . மேலும் ஓவியாவை நான் எப்படி திட்டுவேனோ அதே போல் , உன்னையும் திட்டுவேன் என்றும் கூறுகிறார் , இதற்கு சுஜா வருணி நீங்கள் திட்டிக்கொள்ளுங்கள் உங்கள் மீது தவறு இருந்தால் நானும் திட்டுவேன் என கூறுகிறார் . அதற்கு காயத்ரி . . . திட்ட கூடாது எழுந்து செல்ல வேண்டும் என கூற அதற்கு ஆரவ் ' நீங்க ஓவியாவா மாற போறீங்களா ? ' என்பது போல் கேட்கிறார் . அதற்கு சுஜா நான் ஓவியாவாக மாறினால் ஆரவ் நீங்க தான் பாவம் என கூறுகிறார் . இதனை கேட்ட ஆரவ் மாற வேண்டாம் நீங்கள் நீங்களாகவே இருங்கள் என கூறுகிறார் . இதற்கு சுஜா ஓவியா ஸ்டைலில் நீங்க ஷட் அப் பண்ணுங்க என்று கூறியும் , ஓவியா இடத்தை யாராலும் பிடிக்க முடியாது . ஓவியா ஒருவர்தான் என கூறுகிறார் .


அதிமுக பொதுச்செயலாளர் சசிகலா முதல்வர் வேட்பாளராக தனக்கு பதிலாக தன்னுடைய விசுவாசி எடப்பாடி பழனிசாமியைச் தேர்வு செய்தாலும் , மக்கள் நம்பிக்கையை வெல்ல முடியாது என்று பாரதிய ஜனதா கட்சி கடும் கண்டனம் தெரிவித்துள்ளது . சொத்துக்குவிப்பு வழக்கில் உச்ச நீதிமன்றம் அளித்த தீர்ப்பில் அதிமுக பொதுச்செயலாளர் சசிகலா , உறவினர்கள் சசிகலா , சுதாகரன் ஆகியோருக்கு 4 ஆண்டுகள் சிறை தண்டனையும் ரூ . 10 கோடி அபராதம் விதித்து தீர்ப்பளித்தது . அதிமுக சார்பில் சட்டமன்ற தலைவராக தேர்வு செய்யப்பட்டு இருந்த சசிகலா இப்போது சிறை செல்ல உள்ளதால் , முதல்வர் கனவு கலைந்துள்ளது . இந்த தீர்ப்பு குறித்து தமிழகத்தின் பாரதிய ஜனதா பொறுப்பாளரும் , கட்சியின் பொதுச்செயலாளருமான முரளிதர் ராவ் டெல்லியில் கூறுகையில் , “ அதிமுக பொதுச்செயலார் சசிகலா சட்டமன்றத் தலைவராக தேர்வு செய்யப்பட்டு , முதல்வராகும் கனவில் இருந்தார் . ஆனால் , சொத்துக்குவிப்பு வழக்கில் குற்றவாளி என தீர்ப்பளிக்கப்பட்டு சிறை செல்கிறார் . கட்சியில் வேண்டுமானால் அவருக்கு உயர்ந்த பதவி இருக்கலாம் , ஆனால் , ஜெயலலிதாவுக்கு மக்கள் மத்தியில் இருந்த மதிப்பும் , மரியாதையும் அவருக்கு இல்லை . மக்களும் அவரை ஏற்றுக்கொள்ளவில்லை . இது மிகவும் முக்கியத்துவம் வாய்ந்த , கவனிக்கத்தக்க விசயமாகும் . சசிகலா தனக்கு பதிகால தன்னுடைய ஆட்களை முதல்வராகத் தேர்வு செய்தாலும் மக்களின் நம்பிக்கையை வெல்ல முடியாது . மக்களின் நம்பிக்கை என்பது மிகவும் முக்கியம் . உச்ச நீதிமன்றம் அளித்துள்ள தீர்ப்பை ஆளுநர் வித்யாசாகர் ராவ் கணக்கில் எடுத்துக்கொள்வார் . இது எம் . எல் . ஏ . க்களின் எண்ணிக்கை அடிப்படையில் மட்டும் எடுத்துக்கொள்ளாமல் , நம்பகத்தன்மையையும் சேர்த்து கணக்கில் கொண்டு , ஆட்சி அமைக்க அழைக்க விடுப்பார் . யார் நிலையான ஆட்சி தருவார்கள் , அதற்கு தகுதியான நபர்கள் என்பதை அறிந்து அவர்களை ஆளுநர் அழைப்பார் . புதிதாக தேர்வு செய்யப்பட்டுள்ள அதிமுக சட்டமன்றத் தலைவர் மக்கள் மத்தியிலும் , கட்சி தொண்டர்கள் மத்தியிலும் நம்பிக்கையை பெற முடியாது . புதிய சட்டமன்றத் தலைவர் பொம்மை போலவும் , தலையாட்டும் பொம்மை போலவும் செயல்படுவார் . இந்த தீர்ப்பு என்பது அனைத்து விதமான நகர்வுக்கும் கிடைத்த அடி என்று அதிமுக கட்சி தெரிந்து கொள்ள வேண்டும் . தமிழகத்துக்கு தேவை இப்போது ஊழல் இல்லாத ஆட்சியும் , திறமையான நிர்வாகம் மட்டுமே என்று அவர் தெரிவித்தார் .


ரஞ்சி கிரிக்கெட் போட்டியில் தமிழகம் - திரிபுரா இடையிலான மோதும் ஆட்டம் சென்னையில் இன்று தொடங்கியது . சென்னையில் நடைபெற்ற முதல் ஆட்டத்தில் ஆந்திரத்துடன் சமன் செய்த தமிழக அணி , திரிபுராவுக்கு எதிராக வெற்றிப் பெறும் முனைப்புடன் களமிறங்குகிறது . ஆந்திரத்துக்கு எதிரான ஆட்டத்தில் தமிழக அணி முதல் இன்னிங்ஸில் விரைவாக ஆட்டமிழந்தது . இருப்பினும் 2 - வது இன்னிங்ஸில் அபாரமாக ஆடி தோல்வியிலிருந்து தப்பியது . எனவே , திரிபுராவுக்கு , தமிழக அணி டஃப் கொடுக்கும் என எதிர்பார்க்கப்படுகிறது . தமிழக அணியின் பேட்டிங்கை பொறுத்தவரையில் முரளி விஜய் , கெளஷிக் காந்தி , கேப்டன் அபிநவ் முகுந்த் , துணை கேப்டன் இந்திரஜித் , தினேஷ் கார்த்திக் , வாஷிங்டன் சுந்தர் ஆகியோர் உள்ளனர் . அதேநேரத்தில் , ஆந்திரத்துக்கு எதிராக முதல் இன்னிங்ஸில் அரை சதமும் , 2 - வது இன்னிங்ஸில் சதமும் விளாசிய அபராஜித் , நியூஸிலாந்துக்கு எதிரான ஒரு நாள் போட்டியில் விளையாடும் இந்திய " ஏ ' அணிக்கு தேர்வு செய்யப்பட்டுவிட்டதால் , திரிபுராவுக்கு எதிரான ஆட்டத்தில் விளையாடவில்லை . இது தமிழக அணிக்கு பின்னடைவு தான் .


ரஜினி அரசியலுக்கு வருவேன் என்று அறிவித்து ஒரு ஆண்டு நிறைவடைய போகும் நிலையில் , தனது கட்சிக்காக புதிய டிவி சேனல் தொடங்க போவதாக செய்திகள் வெளிவருகின்றன . இந்நிலையில் அவரை கலாய்த்து நிறைய மீம்கள் சமூக வளையதளங்களில் பரவி வருகின்றன . இருப்பினும் இதனை பொருட்படுத்தாது தனது பணிகளில் கவனம் செலுத்தி வருகிறார் ரஜினி . ஒரு பக்கம் அரசியல் வேலைகள் , மற்றொரு பக்கம் சினிமா என செம்ம பிசியாக உள்ளார் . அரசியலுக்கு வருவேன் என்று அறிவித்தும் தனது கட்சி பெயரையோ அது சம்மந்தப்பட்ட எந்த செய்தியையோ இன்னும் அவர் அறிவிக்கவில்லை . இதனால் நெட்டிசன்கள் கலாய்த்து மீம்ஸ் போட்டு வரும் வருகின்றனர் . இந்நிலையில் சென்னையில் ஒரு பெட்டிக்கடையில் ' ரஜினி கட்சி ஆரம்பிக்கும் வரை கடன் கிடையாது ' என்று அறிவிப்பு பலகை வைத்து வாடிக்கையாளர்களுக்கு ஆஃபர கலந்த அதிர்ச்சி கொடுத்துள்ளார் கடை உரிமையாளர் . ஏற்கனவே அரசியலுக்கு வருவாரா , வரமாட்டாரா என கலாய்க்கும் இந்த நிலையில் பெட்டிக்கடை ஓனரின் இந்த குசும்பு வலை தளங்களில் செம்ம வைரல் .


சூதாட்டத்தில் ஈடுபட்டதாக கூறி 2 ஆண்டுகள் தடை விதிக்கப்பட்ட சென்னை சூப்பர் கிங்ஸ் ஐபிஎல் அணியின் தடைக்காலம் நேற்றுடன் முடிவடைந்துள்ளதை அடுத்து சென்னை சூப்பர் கிங்ஸ் அணி ஐபிஎல் போட்டிகளில் மீண்டும் களமிறங்குகிறது . கடந்த 2013 - ஆம் ஆண்டில் இந்தியாவில் நடைபெற்ற ஐபிஎல் 20 - 20 கிரிக்கெட் போட்டியில் சூதாட்டம் நடைபெற்றதாக புகார் எழுந்தது . இது தொடர்பாக விசாரணை நடத்த ஆர் . எம் . லோதா தலைமையிலான மூவர் குழுவை உச்ச நீதிமன்றம் நியமித்தது . 6 மாத கால விசாரணைக்குப் பிறகு தனது தீர்ப்பை லோதா குழு 2015ம் வருடம் ஜூலை 14 - ஆம் தேதி அளித்தது . அந்தத் தீர்ப்பில் , விதிகளை மதிக்காமல் அணியின் தலைமை நிர்வாகிகளுக்கு உடந்தையாகச் செயல்பட்டதற்காக , சென்னை சூப்பர் கிங்ஸ் , ராஜஸ்தான் ராயல்ஸ் ஆகிய அணிகள் , ஐபிஎல் போட்டிகளில் இருந்து 2 ஆண்டுகளுக்கு இடைநீக்கம் செய்யப்படுவதாகவும் , அணிகளின் நிர்வாகிகள் குருநாத் மெய்யப்பன் , குந்த்ரா ஆகியோருக்கு கிரிக்கெட் செயல்பாடுகளில் பங்கேற்பதற்கு வாழ்நாள் தடை விதிப்பதாகவும் உத்தரவிடப்பட்டது . இந்நிலையில் சென்னை சூப்பர் கிங்ஸ் , ராஜஸ்தான் ராயல்ஸ் ஆகிய அணிகளின் தடைக்காலம் நேற்றுடன் முடிவடைந்தது . இதனால் இரு அணிகளும் மீண்டும் ஐபிஎல் போட்டியில் களமிறங்கவுள்ளன . இது தொடர்பாக செய்தியாளர்களிடம் பேசிய சிஎஸ்கே அணியின் உரிமையாளர் என் . சீனிவாசன் , ஐபிஎல் போட்டியில் தோனியின் தலைமையில் சென்னை சூப்பர் கிங்ஸ் அணி மீண்டும் களமிறங்கும் என்று கூறினார் . சென்னை சூப்பர் கிங்ஸ் அணியின் கேப்டனாக தோனி மஞ்சள் நிற உடையில் மீண்டும் களமிறங்குவார் என சீனிவாசன் தெரிவித்தார் .


சென்னையில் அப்பலோ மருத்துவமனையில் சிகிச்சை பெற்று வந்த முன்னாள் முதல்வர் ஜெயலலிதா , இடைத்தேர்தல் நடைபெற்ற இரு தொகுதி வேட்பாளர்களின் வேட்புமனுவில் கைரேகை வைத்து அங்கீகரித்ததாகக் கூறப்பட்ட விவகாரத்தில் , ஜெயலலிதாவின் கைரேகையை பெற்றது தொடர்பான விவரங்களை அளிக்க , விசாரணை ஆணையத்தின் முன் ஆஜராகி விளக்கம் அளித்தார் டாக்டர் பாலாஜி . அப்போது அவர் , வேட்புமனுவில் கைரேகை வைத்தபோது ஜெயலலிதா சுயநினைவோடு இருந்தார் என்று சாட்சியம் அளித்துள்ளார் . மேலும் , கைரேகை பெறும்போது ஜெயலலிதாவை நான் சந்தித்தேன் . ஆனால் , அவருக்கு நான் சிகிச்சை அளிக்கவில்லை . ஜெயலலிதாவுக்கு எய்ம்ஸ் மருத்துவர்களும் , லண்டன் மருத்துவர்களும்தான் சிகிச்சை அளித்தார்கள் . ஜெயலலிதாவுக்கு சிகிச்சை அளிப்பதற்காக பெங்களூரு , ஹைதராபாத் ஆகிய இடங்களில் இருந்தெல்லாம் மருத்துவர்கள் வந்தார்கள் . மேல் சிகிச்சைக்காக அவர் லண்டன் செல்ல வேண்டும் என்ற அறிவுறுத்தலை ஜெயலலிதா ஏற்கவில்லை . மேலும் , ஜெயலலிதாவுடன் கடைசி வரைக்கும் கூடவே சசிகலா மட்டுமே இருந்தார் என்று கூறினார் . மேலும் செய்தியாளர்களிடம் டாக்டர் பாலாஜி கூறியபோது , ஆணையத் தலைவர் ஆறுமுகசாமியின் அனைத்து கேள்விகளுக்கும் நான் பதில் அளித்துள்ளேன் . அது தொடர்பான ஆதாரங்களையும் வழங்கியுள்ளேன் . அடுத்து வரும் டிச . 27ஆம் தேதி மீண்டும் விசாரணை ஆணையம் முன்பு ஆஜராவேன் என்று கூறினார் .


குட்கா வழக்கில் அமைச்சர் விஜயபாஸ்கர் மற்றும் டி . ஜி . பி . ராஜேந்திரன் , முன்னாள் போலிஸ் கமிஷனர் ஜார்ஜ் , மேலும் இதில் தொடர்புடைய காவல் துறை அதிகாரிகள் என 35 இடத்தில் டெல்லி சிபிஐ அதிகாரிகள் சோதனை நடத்தி வருகின்றனர் . இதனால் இதில் யாரெல்லாம் சிக்க போகிறார்கள் . . ? அமைச்சர் முதல் முக்கிய அதிகார்கள் வரை ஆளும் கட்சியே அதிர்ந்து போயுள்ளது . இந்த வழக்கில் முக்கிய நபராக உள்ள மாதவ ராவ்வின் டைரி மற்றும் அவரின் வாக்குமூலம் அடிப்படையில் வழக்கு விசாரணை அடுத்தகட்டத்துக்குச் சென்றுள்ளது . இந்த விசாரணையில் , காவல் துறை மட்டுமல்லாது உணவு பாதுகாப்புத்துறை , கலால்துறைக்கும் தொடர்பு உள்ளது தெரிய வந்துள்ளது . இதில் சிக்கிய குட்கா நிறுவன உரிமையாளர் மாதவராவ் மற்றும் அதிகாரிகள் உமாசங்கர் , பாண்டியன் , செந்தில் முருகன் ஆகியோரிடம் தொடர் விசாரணை நடைப்பெற்று வருகிறது . இதற்கு அடுத்த படியாக யார் மீது சிபிஐ சோதனை நடைபெறுமென பெரும் அதிர்ச்சியில் உள்ளதுஆளுங்கட்சி . இந்நிலையில் இது குறித்து ஒரு சிபிஐ அதிகாரி சில தகவல்களை தெரிவிதுள்ளதாக தகவல் வெளியாகி உள்ளது . தடை செய்யப்பட்ட குட்கா , பான் மசாலா உள்ளிட்ட பொருள்கள் தடையின்றி விற்க , பல முக்கிய புள்ளிகளுக்கு மாமூல் கொடுக்கப்பட்டு உள்ளது . இவை அனைத்தையும் மாதவராவ் கொடுத்த வாக்குமூலத்தில் ஐ . பி . எஸ் அதிகாரிகள் , அமைச்சர் , முன்னாள் அமைச்சர் என சிலரின் பெயர்கள் உள்ளன என்றும் கைப்பற்றபப்பட்ட டைரியில் யாருக்கெல்லாம் எவ்வளவு தொகை கொடுக்கப்பட்டு உள்ளது என்பது குறித்த அனைத்து விவரமும் கண்டறியப்பட்டு உள்ளது . இது ஒரு பக்கம் இருக்க , திருவள்ளூர் மாவட்டத்தில் உள்ள முன்னாள் அமைச்சரின் உறவினர் தான் , குட்கா விற்பதில் முக்கிய டீலராக இருந்துள்ளார் . இவர் மாதவராவ் நிறுவனம் மட்டுமின்றி , வேறு சில குட்கா நிறுவனத்திடம் இருந்தும் குட்கா பெற்று டீலராக இருந்துள்ளார் என்பது குறிப்பிடத்தக்கது . இது தொடர்பாக ஆளுங்கட்சிக்கு மிகவும் வேண்டப்பட்ட ஒரு நபரை கண்காணித்து வருவதாகவும் விரைவில் அவர் வீட்டில் சோதனை செய்ய உள்ளதாகவும் தகவல் வெளியாகி உள்ளது . குட்கா வழக்கில் கமிஷன் வாங்கிய முக்கிய அதிகாரிகள் சென்னை கிழக்கு கடற்கரை சாலையில் பல இடங்கள் வாங்கி உள்ளதாகவும் தகவல் கிடைத்து உள்ளதாம் . ஆளுங்கட்சியைச் சேர்ந்த சிலருக்கு ஐ . பி . எஸ் அதிகாரிககளே மிகவும் விசுவாசமாக இருந்துள்ளனர் . அதுமட்டுமல்ல போயஸ் கார்டன் முதல் அதிமுக வின் முக்கிய புள்ளிகள் வரை இதில் தொடர்புடையதாக தெரிய வந்துள்ளது . மேலும் , இது தொடர்பாக இன்று வரை 6 பேர் கைது செய்யப்பட்டு உள்ளனர் . மேலும் 22 பேருக்கு சம்மன் அனுப்பப்பட்டு உள்ளதாகவும் கூறி உள்ளார் . ஆக மொத்தத்தில் குட்கா விவகாரத்தில் இனி சோதனைகள் சூடு பிடிக்கும் என தெரிகிறது .


பிரபல பாடகியும் , ஆர் . ஜேவும் ஆனா சுசித்ராவின் ட்விட்டர் பக்கத்தில் இருந்து பல நடிகைகளின் சர்ச்சைக்குரிய அந்தரங்க புகைப்படங்கள் தொடர்ந்து வெளியிடப்பட்டு வருகிறது . . . ஆனால் தற்போது தன்னுடைய ட்விட்டர் கணக்கு ஹக் செய்யப்பட்டுள்ளதாக சுசித்ரா கூறியது ஒரு பக்கம் இருந்தாலும் , சுசித்ராவின் கணவர் கார்த்தி தன்னுடைய மனைவி மிகுந்த மன அழுத்தத்தில் உள்ளார் என நேற்று ஒரு வீடியோ மூலம் கூறினார் . எது உண்மை எது பொய் என்று பலர் குழப்பத்தில் இருக்கும் நிலையில் , மேலும் பல பிரபலங்களின் லீலைகள் வெளியிட உள்ளதாக மீண்டும் ஒரு ட்வீட் போட்டுள்ளார் சுசி . . . இந்த விவகாரம் சமூக வலைதளங்களில் தீயா பரவி வரும் நிலையில் , கால அட்டவணை போட்டு லீலைகளை வெளியிட உள்ளதாக சுசித்ரா தெரிவித்துள்ளார் . லீலைகள் ரிலீஸ் எப்போது ? 1 . ஞாயிற்றுக்கிழமை – சின்மயி அனிருத் 2 . தனுஷ் - அமலா பால் 3 . தனுஷ் - பார்வதி நாயர் இன்னும் எந்தெந்த நடிகர் நடிகைகளின் லீலைகள் வரப்போகிறதோ என்ற எண்ணத்தில் பல பிரபலங்கள் அதிர்ச்சியில் உள்ளனர் . மக்களோ ஆச்சர்யத்தில் உள்ளனர் . மொத்தத்தில் கோலிவுட் குழம்பி போயுள்ளது


தோனிக்குள் இருந்த கேப்டனை கண்டறிந்தது எப்படி என்பதை சச்சின் அண்மையில் விளக்கியிருந்தார் . தான் கேப்டனாக தேர்வு செய்யப்பட்டதற்கு சச்சின் கூறிய அதே காரணத்தைத்தான் தோனியும் கூறியுள்ளார் . இந்திய அணியின் வெற்றிகரமான கேப்டனாக வலம்வந்த தோனி , 2007ம் ஆண்டு தான் அணியின் கேப்டனானார் . 2004ம் ஆண்டு இந்திய அணியில் அறிமுகமாகிய தோனிக்கு , மூன்றே ஆண்டுகளில் கேப்டன் பதவி தேடிவந்தது . அதை சரியாக பயன்படுத்திக்கொண்டார் தோனி . இந்திய அணிக்கு டி20 உலக கோப்பை ( 2007 ) , ஒருநாள் உலக கோப்பை ( 2011 ) , சாம்பியன்ஸ் டிராபி ( 2013 ) ஆகிய மூன்று சாம்பியன்ஷிப்பையும் வென்று கொடுத்த வெற்றி கேப்டன் தோனி . தோனியின் கேப்டன்சியில் இந்திய அணி , ஐசிசி டெஸ்ட் தரவரிசையிலும் முதலிடம் வகித்தது . 2007ம் ஆண்டு இந்திய கிரிக்கெட்டில் நெருக்கடியான காலக்கட்டம் . 2007 உலக கோப்பையில் லீக்கிலேயே இந்திய அணி வெளியேறியது . அந்த படுதோல்விக்கு பொறுப்பேற்று கேப்டன் பொறுப்பிலிருந்து ராகுல் டிராவிட் விலகினார் . அடுத்த கேப்டனாக அப்போதைய இளம் வீரர் தோனி தேர்வு செய்யப்பட்டார் . அப்போதைய இந்திய அணியில் கவுதம் காம்பீர் , சேவாக் , யுவராஜ் சிங் , ஹர்பஜன் சிங் ஆகிய சீனியர் வீரர்கள் இருந்தனர் . எனினும் அவர்களுக்கு எல்லாம் கிடைக்காத வாய்ப்பு இளம் வீரர் தோனியை தேடிவந்தது . தோனி கேப்டனாக்கப்பட்டார் . தோனி மீது தேர்வாளர்கள் வைத்த நம்பிக்கையை காப்பாற்றும் விதமாக அடுத்த சில மாதங்களில் டி20 உலக கோப்பையை வென்று கொடுத்தார் தோனி . அணியில் சீனியர் வீரர்கள் இருந்தபோது தோனி கேப்டனாக தேர்வு செய்யப்பட்டார் . தோனியை கேப்டனாக்க ஆதரவு தெரிவித்த சீனியர்களில் ஒருவர் சச்சின் டெண்டுல்கர் . இதுதொடர்பாக அண்மையில் விளக்கமளித்த சச்சின் , தோனியுடன் பல நேரங்களில் விவாதிக்கும்போது , அவருக்குள் ஒரு கேப்டன் இருந்ததை புரிந்துகொண்டதாகவும் போட்டியின் போக்கு குறித்த பார்வையும் போட்டி குறித்த தெளிவு மற்றும் அறிவும் தோனிக்கு சிறப்பாக இருந்தது . அதன்மூலம் அவருக்குள் இருந்த கேப்டனை அறிந்துகொண்டதால் தோனிக்கு ஆதரவாக இருந்ததாகவும் சச்சின் தெரிவித்திருந்தார் . இந்நிலையில் , சீனியர் வீரர்கள் இருந்தநிலையில் , தான் கேப்டனாக தேர்வு செய்யப்பட்டதற்கான காரணம் குறித்து பேசியுள்ள தோனியும் சச்சின் சொன்ன காரணத்தைத்தான் சொல்லியிருக்கிறார் . இதுதொடர்பாக பேசிய தோனி , எனது நேர்மையும் போட்டியின் போக்கு குறித்த எனது அறிவும்தான் , நான் கேப்டனாக தேர்வு செய்யப்பட்டதற்கு காரணமாக இருக்கலாம் என கருதுகிறேன் . அணியின் சீனியர் வீரர்கள் சில நேரங்களில் எனது கருத்தை கேட்கும்போது , நான் தயங்காமல் எனது கருத்தை தைரியமாக தெரிவிப்பேன் . எனவே போட்டி குறித்த எனது பார்வையும் அறிவும் நான் கேப்டனாக தேர்வு செய்யப்பட்டதற்கு காரணமாக இருக்கலாம் என தோனி தெரிவித்தார் .


கனடா ஓபன் கிராண்ட்ப்ரீ பாட்மிண்டன் போட்டியின் 3 - ஆவது சுற்றில் இந்திய வீரர் எச் . எஸ் . பிரணாய் , கொரிய வீரர் ஜியோன் ஹியோக் ஜின்னிடம் தோல்வி கண்டு போட்டியிலிருந்து வெளியேறினார் . கனடா ஓபன் கிராண்ட்ப்ரீ பாட்மிண்டன் போட்டி கனடாவின் கல்கேரி நகரில் நடைபெற்று வருகிறது . இந்தப் போட்டியில் நேற்று நடைபெற்ற ஆடவர் ஒற்றையர் 3 - வது சுற்றில் இந்திய வீரர் எச் . எஸ் . பிரணாய் மற்றும் போட்டித் தரவரிசையில் 9 - வது இடத்தில் இருக்கும் தென் கொரியாவின் ஜியோன் ஹியோக் ஜின் மோதினர் . இதில் , 21 - 17,14 - 21,13 - 21 என்ற செட் கணக்கில் ஜியோன் ஹியோக் ஜின்னிடம் தோல்வி கண்டார் எச் . எஸ் . பிரணாய் . இதன்மூலம் போட்டியிலிருந்து வெளியேறினார் பிரணாய் . மற்றொரு 3 - வது சுற்று ஆட்டத்தில் மற்றொரு இந்திய வீரரான கரண் ராஜன் 18 - 21,14 - 21 என்ற நேர் செட்களில் ஜப்பானின் கோகி வாடானேப்பிடம் தோல்வி கண்டார் . ஆடவர் இரட்டையர் பிரிவில் இந்தியாவின் மானு அத்ரி - சுமீத் ரெட்டி இணை இந்த காலிறுதிக்கு முந்தைய சுற்றில் 21 - 17,17 - 21,21 - 13 என்ற செட் கணக்கில் தென் கொரியாவின் சோய் சோல்கியூ - ஜீ வான் கிம் இணையைத் தோற்கடித்தது . இதன்மூலம் இந்திய இணை காலிறுதிக்கு முன்னேறியது . கலப்பு இரட்டையர் பிரிவில் இந்தியாவின் பிரணவ் சோப்ரா - சிக்கி ரெட்டி இணை தங்களின் காலிறுதிக்கு முந்தைய சுற்றில் 21 - 11,21 - 17 என்ற நேர் செட்களில் நெதர்லாந்தின் ராபின் டபேலிங் - செரில் சினென் இணையை வீழ்த்தி காலிறுதிக்கு முன்னேறியது .


ரிலையன்ஸ் நிறுவனத்தின் அதிபர் முகேஷ் அம்பானியின் மகள் இஷா அம்பானியும் பிரபல ரியல் எஸ்டேட் நிறுவனமான பிரமல் கம்பெனி அதிபரின் மகன் ஆனந்த்தும் காதலித்து வரும் நிலையில் அவர்களது திருமணத்துக்கு இரு வீட்டாரும் பச்சைக்கொடி காட்டியுள்ளனர் . இதையடுத்து வரும் டிசம்பரில் அவர்கள் திருமணம் நடைபெறவுள்ளதாக தகவல்கள் வெளியாகியுள்ளன . மும்பையை சேர்ந்த பிரபல தொழிலதிபர் முகேஷ் அம்பானி . இவரது மனைவி நீத்தா அம்பானி . இந்த தம்பதிக்கு ஆகாஷ் அம்பானி , ஆனந்த் அம்பானி , இஷா அம்பானி ஆகிய மூன்று பிள்ளைகள் உள்ளனர் . இந்நிலையில் , முகேஷ் அம்பானியின் மகள் இஷா அம்பானி , பிரபல ரியல் எஸ்டேட் நிறுவனமான பிரமல் நிறுவனத்தின் நிர்வாக இயக்குனர் ஆனந்த் பிரமலை காதலித்து வருகிறார் . இது வரை ரகசியமாக இருந்த இவர்கள் காதல் தற்போது வெளிச்சத்துக்கு வந்துள்ளது . ஆனந்த் பிரமல் –இஷா அம்பானி இருவரும் இணைந்து எடுத்துக் கொண்ட புகைப்படம் சமூக வலைதளங்களில் தற்போது வைரலாகி வருகிறது . தாங்கள் இருவரும் நெருங்கிய நண்பர்கள் என்றும் அண்மைக் காலமாக காதலித்து வருவதாகவும் , இவர்களது காதலுக்கு இரண்டு தரப்பு பெற்றோரும் சம்மதம் தெரிவித்துள்ளதாகவும் இஷா தெரிவித்துள்ளார் . இதையடுத்து இரு குடும்பத்தினரும் நேற்று மும்பையில் உள்ள இஸ்கான் கோவிலுக்கு சென்றனர் . இவர்களது திருமணம் டிசம்பரில் நடக்க இருப்பதாகவும் தகவல்கள் வெளியாகியுள்ளன . ஆனந்த் பிரமலின் தந்தை அஜய் பிரமல் மிகப்பெரிய தொழிலதிபர் . அவர் , நாட்டின் முன்னணி ரியல் எஸ்டேட் நிறுவனமான பிரமல் நிறுவனத்தை உருவாக்கியவர் . ஹார்வேர்டு பல்கலைக்கழகத்தில் படித்த ஆனந்த் , தனது தந்தையின் நிறுவனத்தை கவனித்து வருவதைத் தவிர , புதிதாக இரண்டு நிறுவனங்களையும் நடத்தி வருகிறார் என கூறப்படுகிறது . முகேஷ் அம்பானியின் மூத்த மகன் , ஆகாஷ் அம்பானிக்கும் , வைர வியாபாரி ரஸல் மேத்தா - மோனா மேத்தா தம்பதியரின் இளைய மகள் ஸ்லோகா மேத்தாவுக்கும் இந்த ஆண்டில் திருமணம் நடைபெற உள்ளது என்பது குறிப்பிடத்தக்கது . அம்பானி குடும்பத்தில் ஒரே ஆண்டில் அடுத்தடுத்து திருமணங்கள் நடைபெறவுள்ளன .


கொள்ளையன் நாதுராமை பிடிக்கச் சென்றபோது கொளத்தூர் இன்ஸ்பெக்டர் முனிசேகர் துப்பாக்கியால் சுட்டதில் பெரிய பாண்டி மீது குண்டு பாய்ந்து அவர் இறந்ததாக ராஜஸ்தான் மாநில போலீசார் வழக்கு பதிவு செய்துள்ளனர் . சென்னை , கொளத்தூரில் நடந்த நகைக்கடை கொள்ளை தொடர்பாக ராஜஸ்தானைச் சேர்ந்த இரண்டு பேரை பிடிக்க மதுரவாயல் இன்ஸ்பெக்டர் பெரியபாண்டி , கொளத்தூர் ஆய்வாளர் முனிசேகர் தலைமையில் 6 பேர் கொண்ட தனிப்படை ராஜஸ்தான் சென்றது . கொள்ளையர்களை பிடிக்கும் முயற்சியில் ஈடுபட்ட போது , ஆய்வாளர் பெரியபாண்டியன் மட்டும் துப்பாக்கி சூட்டுக்கு பலியாகி வீர மரணம் அடைந்தார் . தற்போது இவருடைய மரணத்தில் பல முக்கிய சந்தேகங்கள் எழுந்தன . இதுகுறித்து ஆய்வாளர் முனிசேகர் ராஜஸ்தான் காவல்நிலையத்தில் புகார் அளித்துள்ளார் . அதில் , 3 பெண்கள் உட்பட 5 பேர் கட்டை , இரும்புக் கம்பியால் போலீசாரை தாக்கினர் . கொள்ளையர்கள் தாக்கியதில் தன்னுடைய துப்பாக்கி தவறி விழுந்தது . கொள்ளையர்களின் தாக்குதலையடுத்து எல்லோரும் தப்பிவிட தவறி விழுந்த என்னுடைய துப்பாக்கியை ஆய்வாளர் பெரியபாண்டியன் எடுத்தார் . அவர்கள் மத்தியில் பெரியபாண்டியன் சிக்கிக் கொண்டார் . இதைதொடர்ந்து துப்பாக்கி வெடிக்கும் சப்தம் கேட்டது . உள்ளே சென்று பார்த்தபோது ரத்த வெள்ளத்தில் பெரிய பாண்டியன் இறந்து கிடந்தார் . பெரியபாண்டியனை கொள்ளையர்கள் சுட்டதாக முனிசேகர் புகாரில் குறிப்பிட்டுள்ளார் என தகவல் வெளியாகியது . இதையடுத்து முனிசேகர் துப்பாக்கியை ஆய்வு செய்தபின் ராஜஸ்தான் பாலி போலீஸ் கண்காணிப்பாளர் தீபக் பார்கவ் அறிக்கை ஒன்றை வெளியிட்டுள்ளார் . அதில் , கொள்ளையர்கள் கம்பியால் பெரிய பாண்டியை தாக்கியதால் அவரால் தப்ப முடியவில்லை எனவும் முனிசேகர் கொள்ளையரை நோக்கி சுட்டதில் குறிதவறி பெரியபாண்டியன் மீது குண்டு பாய்ந்துள்ளது எனவும் தெரிவித்துள்ளார் . இந்நிலையில் சென்னை கொளத்தூர் இன்ஸ்பெக்டர் முனிசேகர் மீது ராஜஸ்தான் மாநிலம் ஜெய்தரன் பகுதி போலீசார் வழக்குப்பதிவு செய்துள்ளனர் . அதில் கொள்ளையர்களை பிடிக்கச் சென்ற போது அஜாக்ரதையாக செயல்பட்டு பெரியபாண்டியன் உயிர் பிரிய காரணமாக இருந்ததாக முனிசேகர் மீது வழக்குப்பதிவு செய்யப்பட்டுள்ளது . கொள்ளையன் நாதுராமை பிடிக்கச் சென்றபோது கொளத்தூர் இன்ஸ்பெக்டர் முனிசேகர் தவறுதலாக சுட்டதாலேயே பெரியபாண்டியன் உயிரிழந்ததாக முதல் தகவல் அறிக்கையில் தெரிவிக்கப்பட்டுள்ளது . பெரிய பாண்டி சுட்டுக் கொல்லப்பட்ட விவகாரத்தில் அடுத்தடுத்து அதிர்ச்சி தகவல்கள் வெளியாகி வருகின்றன .


இரண்டு நிமிடங்கள் மட்டுமே வரும் புருவ அசைவுகளை வைத்து உலகையே கட்டிப்போட்ட நடிகர் பிரியா வாரியாரைப் போல கன்னடிப்பவர்கள் மீது ஒரு வருட சஸ்பெண்ட் நடவடிக்கை எடுக்கப்படும் என கல்லூரி நிர்வாகம் அறிவித்துள்ளததால் மாணவிகள் அதிர்ச்சியில் உள்ளனர் . ஒரு அடார் லவ் ' மலையாள படத்தின் ' மாணிக்ய மலராய பூவி ' பாடல் சமீபத்தில் வெளியானது . அந்தப் பாடலில் இடம்பெற்றிருக்கும் பிரியா பிரகாஷ் வாரியர் ட்ரெண்டாகி வருகிறார் . இதில் நடித்துள்ள பிரியா வாரியர் செய்யும் கண் மற்றும் புருவ அசைவுகள் வீடியோ வெளியான சில நாட்களிலேயே சமூக வலைதளங்களில் எண்ணிக்கை லட்சங்களை எட்டியது . மலர் டீச்சர் , ஜிமிக்கி கம்மல் ஷெரிலை அடுத்து ட்ரெண்டாகி வந்த பிரியா வாரியர் செய்யும் கண் மற்றும் புருவ அசைவுகள் இளைஞர்களையும் , இளம் பெண்களையும் கட்டிப்போட்டுள்ளது . இந்த பாடல் யூடியூப்பில் பார்த்து ரசித்தவர்களின் எண்ணிக்கை சுமார் ரெண்டு கோடியை தாண்டிவிட்டது . இந்தப்பாடலில் பிரியா பிரகாஷ் வாரியரின் புருவம் உயர்த்தும் கண் அடிக்கும் காட்சி சமூக வளைத்ததில் மிகவும் வைரலாகி வந்தது . இவருக்கு தமில் , மலையாள , இந்தி என அனைத்து மொழிகளிலும் ரசிகர்கள் உண்டு . அவருக்கு தற்போது இன்ஸ்டாகிராமில் 50 லட்சம் ரசிகர்கள் உள்ளனர் . இதை தொடர்ந்து , பிரியா பிரகாஷ் வாரியரை போன்றே விளையாட்டாக கண் அடித்து பலர் சமூக வலை தளத்தில் வீடியோ வெளியிடுகிறார்கள் . மேலும் கல்லூரி பெண்கள் பிரியா பிரகாஷ் வாரியாரைப் போல கல்லூரி வருப்பு அறையில் கண்ணடித்து கலவரம் செய்கின்றனர் . இந்நிலையில் , கோவையில் இருக்கும் தனியார் கல்லூரி ஒன்றில் படிக்கும் மாணவிகள் வகுப்பில் அதே வேலையை செய்கிறார்களாம் . தகவல் அறிந்த ஆசிரியர்கள் மேலிடத்திற்கு தகவல் கொடுக்க , அப்படி செய்பவர்கள் மீது ஒரு வருட சஸ்பெண்ட் நடவடிக்கை எடுக்கப்படும் என கல்லூரி நிர்வாகம் அறிக்கை அனுப்பியுள்ளார்களாம் . இதனால் மாணவர்கள் அதிர்ச்சியில் உள்ளனர் .


முதல் முறையாக இந்தியன் வங்கி கோப்பைக்கான பள்ளிகள் இடையிலான டி20 கிரிக்கெட் போட்டியை நடத்துகிறது இந்திய வங்கி . பள்ளி மாணவர்களை ஊக்கப்படுத்தும் வகையில் , வலைகோல் பந்தாட்டம் உள்பட பல்வேறு விளையாட்டு போட்டிகளை இந்தியன் வங்கி விளையாட்டு குழு நடத்தி வருகிறது . இந்தியன் வங்கி முதல்முறையாக பள்ளிகள் இடையிலான டி20 கிரிக்கெட் போட்டியை நடத்தவுள்ளது . வரும் 16 - ஆம் தேதி சென்னையில் தொடங்கவுள்ள இந்தப் போட்டியில் 16 பள்ளிகள் பங்கேற்க உள்ளன . இந்த பள்ளிகள் அனைத்தும் தமிழ்நாடு கிரிக்கெட் சங்கத்தால் தேர்வு செய்யப்பட்டவை . 16 அணிகளும் 4 பிரிவுகளாக பிரிக்கப்பட்டு , லீக் போட்டி நடைபெறும் . ஒவ்வொரு பிரிவிலும் முதலிடம் பிடிக்கும் அணிகள் அரையிறுதிக்கு தகுதி பெறும் . அனைத்து ஆட்டங்களும் லயோலா கல்லூரி மைதானத்தில் நடைபெறுகின்றன . இந்தப் போட்டிகளில் பங்கேற்கும் அணிகளை அறிமுகப்படுத்தும் நிகழ்ச்சி சென்னை இராயப்பேட்டையில் உள்ள இந்தியன் வங்கி அலுவலகத்தில் நடைபெற்றது . இப்போட்டியில் பங்கேற்கும் அணிகளின் கேப்டன்களை இந்தியன் வங்கி நிர்வாக இயக்குநர் கிஷோர் காரத் வாழ்த்தினார் .


சென்னை – சேலம் இடையே அமைய உள்ள பசுமை வழிச்சாலைக்காக புதிதாக கட்டிய அரசு பள்ளிக் கட்டடம் இடிபடும் நிலை உள்ளதால் , தயவு செய்து பங்க பள்ளிக் கூடத்தை இடிச்சுடாதீங்க சார் என அளவீடு செய்ய வந்த அதிகாரிகளிடம் மாணவர்கள் கெஞ்சி அழுத சம்பவம் நெகிழ்சி அடையச் செய்தது . சேலம் பசுமை வழி சாலைக்காக தருமபுரி மாவட்டம் பாப்பிரெட்டிப்பட்டியை அடுத்த காளிப்பேட்டையில் இருந்து கோம்பூர் வரை நிலங்களை அளவிடும் பணி நடந்தது . அப்போது மஞ்சவாடி ஊராட்சி பகுதியில் விவசாயி கார்த்திக் உடலில் மண்எண்ணை ஊற்றி தீக்குளிக்க முயன்றார் . அவரை வருவாய் துறை ஊழியர்களும் , போலீசாரும் உடலில் தண்ணீர் ஊற்றி காப்பாற்றினர் . அவரது நிலத்தை அளப்பதை விட்டுவிட்டு வேறு பகுதிக்கு சென்றனர் . இது போன்ற பல இடங்களில் 8 வழிச்சாலைக்கு கடும் எதிர்ப்பு கிளம்பி வருகிறது . விவசாயிகள் ஆங்காங்கே போராட்டங்களில் ஈடுபட்டு வருகின்றனர் . இந்நிலையில் லட்சுமாபுரத்தில் செயல்பட்டு வரும் உயர்நிலைப்பள்ளியில் 1 - ம் வகுப்பு முதல் 10 - ம் வகுப்பு வரை உள்ளது . இங்கு 250 மாணவ - மாணவிகள் படித்து வருகின்றனர் . இச்தப் பள்ளியில் பெரும்பாலோனர்கள் தாழ்த்தப்பட்ட , பழங்குடியின வகுப்பை சேர்ந்தவர்கள் . விவசாய குடும்பத்தை சேர்ந்தவர்களின் குழந்தைகள்தான் படித்து வருகிறார்கள் . குறிப்பாக சின்னமஞ்சவாடி , பெரியமஞ்சவாடி , நடுப்பட்டி , காளிப்பேட்டை , கோம்பூர் மற்றும் சுற்றுப்புற பகுதியை சேர்ந்த பழங்குடியின மாணவ - மாணவிகள் தான் அதிக அளவில் படித்து வருகிறார்கள் . இந்த பள்ளி பழமையான கட்டிடத்தில் செயல்பட்டு வருகிறது . புதிய கட்டிடம் கட்டித்தர கடந்த 15 வருடங்களாக அப்பகுதி மக்கள் போராடி பின்னர் நாங்களே தற்போது பள்ளி அமைந்துள்ள இடத்தை விலைக்கு வாங்கி அரசிடம் ஒப்படைத்தார்கள் . இதைத் தொடர்ந்து கடந்த 2016 - 2017 - ம் ஆண்டு அனைவருக்கும் இடைநிலை கல்வித்திட்டத்தின் கீழ் நபார்டு உதவியுடன் ரூ . 1 கோடியே 65 லட்சம் செலவில் பள்ளி கட்டிடம் கடந்த ஒன்றரை ஆண்டுகளாக கட்டப்பட்டது . 2 தளங்கள் உள்ள இந்த கட்டிடத்தில் 25 அறைகள் உள்ளன . இந்த கட்டடம் இன்னும் செயல்பாட்டுக்கு வரவில்லை . இந்நிலையில்தான் லட்சுமாபுரம் உயர்நிலைப் பள்ளி புதிய கட்டிடம் பசுமை வழிச்சாலைக்காக இடிபடும் நிலை ஏற்பட்டுள்ளது . அதிகாரிகளும் , ஊழியர்களும் போலீஸ் பாதுகாப்புடன் அந்த பள்ளி கட்டிடத்தை அளந்தபோது அங்கு திரண்டிருந்த மலைவாழ் மக்களும் , மாணவ - மாணவிகளும் . சார் எங்க ஸ்கூலை இடிச்சிடாதீங்க சார் என கண்ணீர் விட்டு கதறி அழுதனர் . இந்த சம்பவம் அளவீடு செய்ய வந்த அதிகாரிகளை நெகிழச் செய்தது .


பிக் பாஸ் நிகழ்ச்சியின் இரண்டாவது சீசன் தற்போது விஜய் தொலைக்காட்சியில் ஒளிபரப்பாகி வருகிறது . இந்த நிகழ்ச்சியில் தற்போது தரப்பட்டிருக்கும் சர்வாதிகாரி டாஸ்க் தான் தமிழக மக்கள் மத்தியில் இப்போது ஹாட் டாப்பிக் . இந்த சர்வாதிகாரி டாஸ்க்கில் ஐஸ்வர்யா துத்தா , பிக் பாஸ் வீட்டின் சர்வாதிகாரியாக தேர்வு செய்யப்பட்டிருக்கிறார் . பிக் பாஸ் வீட்டின் அனைவரையும் ஆட்டி படைத்து வரும் ஐஸ்வர்யா மீது சக போட்டியாளர்களும் , மக்களும் கடுப்பில் இருக்கின்றனர் . இந்நிலையில் தற்போது பிக் பாஸ் நிகழ்ச்சியின் சர்வாதிகாரி டாஸ்கில் , மறைந்த முதல்வர் ஜெயலலிதாவை மறைமுகமாக தாக்கி பேசி இருப்பதாக கூறி சென்னை போலீஸ் கமிஷனர் அலுவலகத்தில் லூசியா எனும் வழக்கறிஞர் புகார் கொடுத்திருக்கிறார் . அந்த புகாரில் கடந்த ஜூலை 31 அன்று ஒளிபரப்பான பிக் பாஸ் நிகழ்ச்சியில் ஐஸ்வர்யா சர்வாதிகாரியாக நியமிக்கப்பட்டார் . அப்போது ரித்விகா , இந்த ஐஸ்வர்யாவிற்கு தமிழ்நாட்டில் சர்வாதிகாரஆட்சி செய்தவர்களுக்கு என்ன ஆச்சு என தெரியாது என கூறியதாகவும் , கமலஹாசனும் அதே போல சர்வாதிகாரி போல ஆட்சி நடத்தியவர்கள் என்ன ஆனார்கள் ? என கேட்டார் என்றும் கூறி இருக்கிறார் . இவ்வாறு அவர்கள் மறைமுகமாக ஜெயலலிதாவை அவமதிப்பது போல இந்த நிகழ்ச்சியில் பேசி இருக்கின்றனர் . கமல் இந்த நிகழ்ச்சியில்தன்னுடைய கட்சியை வளர்ப்பதற்கான பேச்சுக்களை அடிக்கடி பேசுகிறார் . இந்த நிகழ்ச்சியில் இந்த சர்வாதிகாரி டாஸ்க் திட்டமிடப்பட்டு நடந்திருக்கிறது எனவே கமலஹாசன் மீதும் இந்த நிறுவனம் மீதும் நடவடிக்கை எடுக்க வேண்டும் . என அந்த புகாரில் தெரிவித்திருக்கிறார் லூசியா .


இந்தியா இங்கிலாந்து அணிகளுக்கு இடையேயான முதல் டெஸ்ட் போட்டியின் முதல் இன்னிங்ஸில் தனி நபராக போராடி , இந்திய அணி 274 ரன்கள் எடுக்கவைத்த கோலி , இங்கிலாந்து மண்ணில் தனது முதல் டெஸ்ட் சதத்தை பதிவு செய்தார் . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரின் முதல் போட்டி நேற்று முன் தினம் தொடங்கியது . இந்த போட்டியில் முதலில் பேட்டிங் செய்த இங்கிலாந்து அணி , முதல் இன்னிங்ஸில் 287 ரன்களுக்கு ஆல் அவுட்டானது . இதையடுத்து முதல் இன்னிங்ஸை ஆடிய இந்திய அணியில் முரளி விஜயும் தவானும் சிறப்பாக தொடங்கினர் . இந்திய அணி 50 ரன்களை எட்டும்வரை விக்கெட்டுகள் விழவில்லை . ஆனால் அதன்பிற்கு முரளி விஜய் , ராகுல் , தவான் ஆகியோரின் விக்கெட்டுகள் அடுத்தடுத்து விழுந்தன . அதனால் 59 ரன்களுக்கு 3 விக்கெட்டுகளை இழந்தது இந்திய அணி . அதன்பிறகு கோலியும் ரஹானேவும் ஜோடி சேர்ந்து நிதானமாக ஆடினர் . எனினும் இந்திய அணி 100 ரன்களை எட்டியபோது ரஹானே அவுட்டானார் . அதன்பிறகு களத்திற்கு வந்த தினேஷ் கார்த்திக் டக் அவுட்டாகி அதிர்ச்சி அளித்தார் . இதையடுத்து கோலியுடன் ஜோடி சேர்ந்த ஹர்திக் பாண்டியா விக்கெட்டை இழந்துவிடாமல் நிதானமாக கோலிக்கு ஆதரவாக ஆடினார் . எனினும் அவர் 22 ரன்கள் மற்றும் அஷ்வின் 10 ரன்கள் , ஷமி 2 ரன்கள் என மீண்டும் விக்கெட்டுகள் மளமளவென விழுந்தன . ஒருபுறம் விக்கெட்டுகள் விழுந்தாலும் மறுபுறம் கோலி நிதானமாக ஆடி ரன்களை சேர்த்துக்கொண்டிருந்தார் . விராட் கோலி 97 ரன்கள் எடுத்திருந்த நிலையில் , இஷாந்த் சர்மா 9வது விக்கெட்டாக அவுட்டானார் . அதனால் கோலி சதமடிப்பாரா என்ற சந்தேகம் எழுந்தது . ஆனால் , உமேஷ் யாதவ் நிதானமாக தெளிவாக இங்கிலாந்தின் பந்துவீச்சை எதிர்கொண்டு , கோலி சதமடிக்க உதவினார் . இங்கிலாந்து மண்ணில் முதல் டெஸ்ட் சதத்தை பதிவு செய்த கோலி , அதன்பிறகு அதிரடியாக ஆடி ரன்குவிப்பில் ஈடுபட்டார் . 149 ரன்கள் குவித்த கோலி , கடைசி விக்கெட்டாக அவுட்டானார் . இதையடுத்து இந்திய அணி முதல் இன்னிங்ஸில் 274 ரன்கள் எடுத்தது . 13 ரன்கள் முன்னிலை என்ற நிலையில் , இரண்டாவது இன்னிங்ஸை தொடங்கிய இங்கிலாந்து அணியின் தொடக்க வீரர் குக்கை முதல் இன்னிங்ஸை போலவே போல்டாக்கி அனுப்பினார் அஷ்வின் . இரண்டாம் நாள் ஆட்டநேர முடிவில் இங்கிலாந்து அணி 1 விக்கெட் இழப்பிற்கு 9 ரன்கள் எடுத்துள்ளது .


தமிழ் சினிமாவில் , காமெடி , வில்லத்தனம் , குணசித்திர வேடம் என எதுவாக இருந்தாலும் அந்த கதாப்பாத்திரமாகவே மாறி நடிப்பவர் நடிகர் நாசர் . தற்போது இவர் வலுவான கதையம்சம் கொண்ட படங்களை தேர்வு செய்து நடித்து வருகிறார் . அதே போல் நடிகர் சங்கத்தின் தலைவர் என்ற பதவியையும் வகித்து வருகிறார் என்பது அனைவரும் அறிந்தது தான் . இவருடைய மனைவி கமீலா நாசரும் நடிகர் கமலஹாசன் தொடங்கியுள்ள மக்கள் நீதி மய்யம் கட்சியின் முக்கிய பொறுப்பில் இருக்கிறார் . இந்நிலையில் கமீலா நாசர் தன்னுடைய ட்விட்டர் பக்கத்தில் ஒரு சோகமான பதிவை பதிவிட்டுள்ளார் . இதில் உடல் நலம் முடியாமல் இருக்கும் தன்னுடைய மகனுடன் , பிரபல திரையரங்கிற்கு படம் பார்க்க சென்றதாகவும் . அங்கு தனக்கும் தன்னுடைய மகனுக்கும் மிகவும் மோசமான அனுபவம் தான் ஏற்பட்டதாக கூறியுள்ளார் . அந்த திரையரங்கின் உள்ளே . . . தன்னுடைய மகனை வீல் சேரில் வைத்து கொண்டு செல்ல மிகவும் சிரமப்பட்டதாக மன கஷ்டத்துடன் தெரிவித்துள்ளார் . மேலும் தன்னுடைய வாழ்வில் இது மிகவும் மோசமான சம்பவம் என்றும் இவர் குறிப்பிட்டார் . அந்த திரையரங்கின் பெயரையும் கமீலா நாசர் வெளிப்படையாகவே கூறியுள்ளார் .


அண்ணா பல்கலைக்கழக அளவிலான மகளிருக்கான கூடைப்பந்துப் போட்டியில் திண்டுக்கல் பி . எஸ் . என் . ஏ . பொறியியல் , தொழில்நுட்பக் கல்லூரி அணி பட்டம் வென்றது . அண்ணா பல்கலைக்கழக அளவிலான மகளிருக்கான கூடைப்பந்துப் போட்டி கோயம்புத்தூர் , குனியமுத்தூர் ஸ்ரீ கிருஷ்ணா பொறியியல் , தொழில்நுட்பக் கல்லூரியில் நடைப்பெற்றது . இதில் , சென்னை செயின்ட் ஜோசப் , சத்தியபாமா , ஜேப்பியார் , சிவகாசி மெப்கோ , ஈரோடு பில்டர்ஸ் , நாமக்கல் பாவை , கோவை சி . ஐ . டி . , இந்துஸ்தான் பொறியியல் கல்லூரி உள்ளிட்ட 12 கல்லூரி அணிகள் கலந்து கொண்டன . இந்தப் போட்டியின் இறுதி ஆட்டம் சனிக்கிழமை நடைபெற்றது . இந்த ஆட்டத்தில் சென்னை செயின்ட் ஜோசப் , திண்டுக்கல் பி . எஸ் . என் . ஏ . கல்லூரி அணிகள் மோதின . இதில் 67 - 53 என்ற புள்ளிகள் கணக்கில் திண்டுக்கல் பி . எஸ் . என் . ஏ . கல்லூரி அணி வெற்றி பெற்றது . மூன்றாவது இடத்தை ஜேப்பியார் கல்லூரியும் , 4 - வது இடத்தை நாமக்கல் பாவை பொறியியல் கல்லூரி அணியும் பிடித்தன . வெற்றி பெற்ற அணிகளுக்கு கல்லூரி முதல்வர் ஜே . ஜேனட் பரிசுக் கோப்பை , சான்றிதழ்களை வழங்கி சிறப்பித்தார் . இந்த விழாவில் விளையாட்டுத் துறை இயக்குநர் சுரேஷ்குமார் உள்ளிட்டோர் கலந்து கொண்டு போட்டிகளில் வெற்றி பெற்ற அணிகளுக்கு பாராட்டுகளைத் தெரிவித்தனர் .


சர்வதேச துப்பாக்கி சுடுதல் விளையாட்டுக்கான சம்மேளனத்தின் ( ஐஎஸ்எஸ்எஃப் ) ஜூனியர் உலகக் கோப்பை துப்பாக்கி சுடுதல் போட்டியில் தங்கம் வென்றும் , சாதனை படைத்தும் அசத்தினார் . அவருக்கு பிரதமர் டிவிட்டரில் பாராட்டுகளை தெரிவித்துள்ளார் . சர்வதேச துப்பாக்கி சுடுதல் விளையாட்டுக்கான சம்மேளனத்தின் ( ஐஎஸ்எஸ்எஃப் ) ஜூனியர் உலகக் கோப்பை துப்பாக்கி சுடுதல் போட்டியில் தமிழ்ப் பெண்ணான இளவேனில் வலரிவன் , மகளிருக்கான 10 மீ ஏர் ரைஃபிள் பிரிவில் தங்கம் வென்றார் . மேலும் , தகுதிச்சுற்றின்போது 631.4 புள்ளிகள் பெற்று புதிய உலக சாதனையும் படைத்தார் . இறுதிச்சுற்றில் 249.8 புள்ளிகளுடன் முதலிடம் பிடித்தார் . குஜராத்தில் வசிக்கும் இளவேனில் , அணிகளுக்கான பிரிவில் ஷ்ரேயா அகர்வால் , ஜீனா கிட்டா ஆகியோருடன் இணைந்து 2 - வது தங்கத்தையும் கைப்பற்றினார் . போட்டிக்கு பின்னர் அண்மையில் இந்தியாவுக்குத் திரும்பிய இளவேனில் மற்றும் இதர துப்பாக்கிச் சுடுதல் வீரர்களைப் பாராட்டி பிரதமர் மோடி டிவிட் செய்துள்ளார் . அந்த பாராட்டு ட்வீட்டில் மோடி கூறியதுஃ " இளவேனிலைப் போன்ற விளையாட்டு வீரர்கள் , இளம் வீரர்களுக்கு பெரிய ஊக்கமாக இருப்பார்கள் . சமீபத்தில் , அவர் குஜராத்துக்குத் திரும்பியுள்ளார் . அது தொடர்பான புகைப்படங்களைப் பகிர்வதில் மகிழ்ச்சி அடைகிறேன் " என்று கூறியுள்ளார் .


பெரும் சர்ச்சைகளுக்கு மத்தியில் தமிழ்நாட்டில் நாளை ரிலீஸ் ஆகும் காலா திரைப்படம் இன்று அமெரிக்கா மற்றும் ஐக்கிய அரபு நாடுகளில் சற்று முன் திரையிடப்பட்டது . இந்த படத்தை அமெரிக்காவில் ஒருவர் தியேட்டரில் இருந்து ஃபேஸ்புக்கில் லைவ் செய்தார் . இதையடுத்து அவர் கைது செய்யப்பட்டார் . இயக்குநர் பா . ரஞ்சித் இயக்கத்தில் நடிகர் ரஜினிகாந்த் நடித்துள்ள காலா திரைப்படம் தமிழகம் , கேரளா , கர்நாடகா உள்ளிட்ட மாநிலங்கள் உட்பட உலகம் முழுவதும் நாளை வெளியாகிறது . அமெரிக்கா மற்றும் ஐக்கிய அரபு நாடுகள் உள்ளிட்ட வெளிநாடுகளில் காலா படம் ஒருநாள் முன்னதாகவே சில மணி நேரங்களுக்கு முன்பு வெளியிடப்பட்டது . இந்த நிலையில் அமெரிக்காவில் உள்ள திரையரங்கு ஒன்றில் காலா திரைப்படம் திரையிடப்பட்டு ஓடிக்கொண்டிருந்தது . அப்போது ரசிகர் ஒருவர் படத்தை பேஸ்புக்கில் நேரடியாக சுமார் 40 நிமிடம் ஒளிபரப்பு செய்தார் . இதைப்பார்த்த திரையரங்கு ஊழியர் ஒருவர் உடனடியாக போலீசில் புகார் அளித்தார் , இதையடுத்து போலீசார் அந்த நபர் கைது செய்து சிறையில் அடைத்தனர் .


போலீஸ் காவலில் இளைஞர் மரணம் அடைந்த வழக்கில் 2 காவலர்களுக்கு தூக்கு தண்டனை விதிக்கப்பட்டதையடுத்து , தனது மகன் சாவுக்கு நீதி கிடைக்க உதவி செய்த கேரள முதலமைச்சருக்கு மூதாட்டி ஒருவர் நேரில் வந்து நன்றி தெரிவித்தார் . கண்ணீர் சிந்தியபடி தன்னை சந்திக்க வந்த மூதாட்டியை இருக்கையை விட்டு எழுந்து சென்று கரங்களைப் பற்றி பினராயி விஜயன் ஆறுதல் சொன்ன நிகழ்வு நெகிழ்ச்சியை ஏற்படுத்தியது . கேரள மாநிலம் திருவனந்தபுரம் அருகே உள்ள கரமனை பகுதியை சேர்ந்த உதயகுமார் என்ற கூலி வேலை செய்து வந்த இளைஞரை கடந்த 2005 - ம் ஆண்டு திருவனந்தபுரம் கோட்டை போலீஸ் நிலையத்தில் வைத்து போலீசார் தாக்கியதில் அவர் பரிதாபமாக உயிரிழந்தார் . ஓணம் பண்டிகையை யொட்டி தனது முதலாளி கொடுத்த 4 ஆயிரம் ரூபாய் பணத்துடன் புது துணி எடுக்கச் சென்ற உதயகுமாரை திருடன் என்று சந்தேகத்தில் போலீசார் விசாரணைக்கு அழைத்துச் சென்றபோது இந்த கொடூரம் நிகழ்ந்தது . இதையடுத்து தனது மகனை போலீசார் விசாரணை என்ற பெயரில் அடித்து கொன்றுவிட்டதாக உதயகுமாரின் தாய் பிரபாவதி கேரள உயர்நீதிமன்றத்தில் வழக்கு தொடர்ந்தார் . அந்த வழக்கு சி . பி . ஐ . விசாரணைக்கு மாற்றப்பட்டது . அஜித்குமார் ஆகியோருக்கு 3 ஆண்டு ஜெயில் தண்டனை விதித்தும் சி . பி . ஐ . நீதிமன்றம் நேற்று முன்தினம் உத்தரவிட்டது . இந்த தீர்ப்பை கேட்க நீதிமன்றத்துக்கு வந்திருந்த பிரபாவதி வானத்தை நோக்கி கைகூப்பி வணங்கி கண்ணீருடன் கடவுளுக்கு நன்றி தெரிவித்தார் . இந்த நிலையில் பிரபாவதியும் , அவரது இன்னொரு மகன் மோகனன் ஆகியோர் திருவனந்தபுரத்தில் உள்ள கேரள அரசு தலைமை செயலகத்திற்கு சென்று முதல்மைச்சர் பினராய் விஜயனை சந்தித்தார் . கூப்பிய கரங்களுடன் கண்ணீர் சிந்தியபடி தன்னை நோக்கி பிரபாவதி வருவதை பார்த்ததும் பினராய் விஜயன் தனது இருக்கையில் இருந்து எழுந்து வந்து பிரபாவதியின் கைகளை பிடித்தபடி அவருக்கு ஆறுதல் கூறினார் . இந்த வழக்கில் நீதி கிடைக்க நடவடிக்கை எடுத்ததற்காக அவருக்கு நன்றி கூறினார் . தனது மகன் உதயகுமார் கொலையுண்டபோது பினராய் விஜயன் கம்யூனிஸ்டு கட்சியின் மாநில செயலாளராக இருந்ததையும் , அப்போது அவர் தனது மகனுக்கு ஆதரவாக குரல் கொடுத்ததையும் பிரபாவதி அவரிடம் நினைவுபடுத்தினார் . மேலும் இந்த வழக்கில் குற்றவாளிகள் தண்டனையை எதிர்த்து மேல் முறையீடு செய்ய உள்ளதாகவும் , இதில் தனக்கு அரசின் உதவி தேவை என்றும் பிரபாவதி கேட்டுக்கொண்டார் . சட்ட உதவி உள்பட அனைத்து உதவிகளையும் மாநில அரசு கண்டிப்பாக செய்யும் என்று பினராய் விஜயன் அவரிடம் உறுதியளித்தார் . இந்த நிகழ்வு கேரள மாநில தலைமைச் செயலகத்தில் இருந்தவர்களை நெகிழ்ச்சியுல் ஆழ்த்தியது .


இந்திய அணியின் மிடில் ஆர்டர் பிரச்னைக்கு இன்னும் நிரந்தர தீர்வு காணப்படவில்லை . ரோஹித் சர்மா , ஷிகர் தவான் , விராட் கோலி என இந்திய அணியின் டாப் ஆர்டர்கள் மிகவும் வலுவாக உள்ளன . ஆனால் கடந்த ஓராண்டுக்கும் மேலாக மிடில் ஆர்டருக்கு சரியான வீரர்களை தேர்வு செய்யும் பரிசோதனை முயற்சிகள் நடந்த வண்ணம் உள்ளன . ஆனால் இன்னும் தீர்வு காணப்படவில்லை . கே . எல் . ராகுல் நல்ல ஃபார்மில் உள்ளதால் , அவர் மூன்றாவது அல்லது நான்காவது இடத்தில் களமிறக்கப்படுவார் . தோனியும் ஹர்திக் பாண்டியாவும் 6 மற்றும் 7வது வரிசையில் களமிறங்குகின்றனர் . எனவே 5வது இடத்திற்கான வீரர் தேர்விற்கான பரிசோதனை தொடர்ந்து கொண்டிருக்கிறது . தற்போது அந்த வரிசையில் ரெய்னா ஆடிவருகிறார் . ஆனால் ரெய்னா அண்மைக்காலமாக பெரிய இன்னிங்ஸ் ஆடமுடியாமல் திணறிவருகிறார் . அதேநேரத்தில் நிதாஹஸ் டிராபி , ஐபிஎல் ஆகியவற்றில் தனது திறமையை மீண்டும் நிரூபித்த தினேஷ் கார்த்திக் , அனைவரின் கவனத்தையும் ஈர்த்துள்ளார் . மேலும் அவர் நல்ல ஃபார்மிலும் உள்ளார் . எனவே ஒருநாள் அணியில் ரெய்னாவை விட தினேஷ் கார்த்திக் தான் சரியான தேர்வாக இருப்பார் . தினேஷ் கார்த்திக் நல்ல ஃபார்மில் உள்ளார் ; அவரது ஃபார்மை இந்திய அணி பயன்படுத்தி கொள்ள இதுதான் சரியான தருணம் என சேவாக் கருத்து தெரிவித்திருந்தார் . அதே கருத்தை முன்னாள் வீரர் கவுதம் காம்பீரும் தெரிவித்திருந்தார் . வேகப்பந்து மற்றும் சுழல் பந்து ஆகிய இரண்டுவிதமான பந்துகளையும் திறம்பட கையாளக்கூடிய தினேஷ் கார்த்திக் தான் ரெய்னாவை விட சிறந்த நடுவரிசை வீரர் . எனவே என்னுடைய தேர்வு தினேஷ் கார்த்திக் தான் என காம்பீர் தெரிவித்திருந்தார் . மிடில் ஆர்டர் பிரச்னைக்கு முடிவு எட்டப்படாத நிலையில் , பல முன்னாள் வீரர்களின் கருத்து விவாதத்தை ஏற்படுத்தியுள்ளது . இந்நிலையில் , ரெய்னாவிற்கு முன்னுரிமை கொடுப்பதற்கான காரணத்தை இந்திய அணியில் உதவி பயிற்சியாளர் சஞ்சய் பங்கார் தெரிவித்தார் . இதுதொடர்பாக கருத்து தெரிவித்த சஞ்சய் பங்கார் , மிடில் ஆர்டரில் ஒரு இடது கை பேட்ஸ்மேன் தேவை என்பதால் தான் , தினேஷ் கார்த்திக்கை விட ரெய்னாவிற்கு முன்னுரிமை அளிக்கப்படுகிறது என தெரிவித்தார் . எந்த கை பேட்டிங் என்பது முக்கியமில்லை . ஒருநாள் போட்டிக்கான நடு வரிசையில் ஆட , ரெய்னாவைவிட தினேஷ் கார்த்திக் தான் சிறந்த தேர்வு என்பதே கிரிக்கெட் ஆலோசகர்களின் கருத்தாகவும் உள்ளது .


யாரோ ஒருவன் யோசிக்கிறான் , அவன் சொன்னதை நாங்கள் வாசிக்கிறோம் என்று , தினகரனுக்கு எதிராக பேசும் அளவுக்கு வந்துவிட்டனர் பல அமைச்சர்கள் . எடப்பாடி அமைச்சரவையில் , அவரது ஆதரவாளர்கள் , தினகரன் ஆதரவாளர்கள் , பொதுவானவர் என்று மூன்று பிரிவாக அமைச்சர்கள் செயல்பட்டு வருகின்றனர் . எனினும் , தினகரனை எதிர்த்து பேசும் அளவுக்கு தைரியம் இல்லாதவர்களாகத்தான் அனைவரும் இருந்து வந்தனர் . ஆனால் , அந்தப்போக்கு தற்போது முற்றிலும் மாறிவிட்டது . கட்சியையும் , ஆட்சியையும் காப்பாற்றுவதற்காக , நீங்கள் உங்கள் துணை பொது செயலாளர் பதவியில் இருந்து விலக வேண்டும் என்று தினகரனிடம் அமைச்சர்கள் வெளிப்படையாகவே கூறிவிட்டனர் . அந்த அளவுக்கு அவர்களுக்கு யார் தைரியம் கொடுத்தது என்று கேள்வி எழாமலா இருக்கும் ? . அந்த கேள்விக்கு , பிறகுதான் விடை கிடைத்தது . அமைச்சர் விஜயபாஸ்கர் ரைடு விவகாரத்தை அடுத்து , நம்மை எப்போது ரைடு விடப்போகிறார்களோ ? என்ற அச்சத்தில் பல அமைச்சர்கள் தூக்கம் இல்லாமல் தவித்து வருகின்றனர் . அதில் சிலர் , பழைய நட்பின் அடிப்படையில் , பன்னீர்செல்வம் தரப்பினரை சந்தித்து , ரைடு விஷயத்தில் கொஞ்சம் கருணை காட்ட சொல்லுமாறு கேட்டுள்ளனர் . அதை தமக்கு சாதமாகப் பயன்படுத்திக் கொண்ட பன்னீர் தரப்பினர் , அவர்களில் சிலரை நட்சத்திர ஹோட்டல் ஒன்றுக்கு வரவழைத்து , சில அசைன்மெண்டுகளை கொடுத்துள்ளனர் . அத்துடன் , நீங்கள் இப்போது எங்கள் அணிக்கு வரவேண்டாம் , அதற்கு பதில் , அங்கேயே இருந்து , உறவாடி கெடுத்தாலே போதும் என்று கூறியதுடன் , அதை செய்தால் , ரைடு வராமல் பார்த்துக் கொள்கிறோம் என்றும் கூறி இருக்கின்றனர் . அதன் பிறகுதான் , தினகரனையே பதவி விலக சொல்லும் அளவுக்கு அமைச்சர்களுக்கு துணிவு வந்திருக்கிறது என்று கூறப்படுகிறது .


நான் தான் ஜெயலலிதாவின் மகள் என்பதை நிரூபிக்க டிஎன்ஏ சோதனைக்கு தயாராக இருக்கிறேன் என பெங்களூரை சேர்ந்த அம்ருதா உயர்நீதிமன்றத்தில் வழக்கு தொடர்ந்து இருந்தார் இதனை விசாரித்த உயர்நீதிமன்றம் ஜெயலிதாவின் ரத்த மாதிரிகள் அப்போலோ மருத்துவமனையில் உள்ளதா என அறிக்கை தாக்கல் செய்ய உத்தரவு பிறப்பித்து இருந்தது . இதற்கு பதில் அளித்த அப்போலோ மருத்துவமனை நிர்வாகம் , ஜெயலலிதாவின் ரத்த மாதிரி அப்போலோ மருத்துவ மனையில் இல்லை என பதில் அளித்து விட்டது . இது குறித்து பல்வேறு மருத்துவர்களிடன் கருத்து கேட்டு உள்ளது பிரபல நாளிதழ் . . . ! டிஎன்ஏ சோதனைக்கு வேறு என்ன மாற்று வழிகள் உள்ளது என கேட்ட கேள்விக்கு , சென்னை போரூரில் உள்ள பிரபல தனியார் மருத்துவமனையின் தடவியல் துறை தலைவர் சம்பத் குமார் தெரிவிக்கும் போது . . . " இவ்வளவு பெரிய விஐபி பேஷன்ட் என்பதால் , நிச்சயம் அவரது ரத்த மாதிரிகள் இருக்கும் . அதனை அப்போலோ நிர்வாகம் தர மறுப்பதால் , ஜெயலலிதா பயன்படுத்திய வாட்ச் , கண்ணாடி , முடி கிடைத்தால் கூட அதன் மூலம் டிஎன்ஏ பரிசோதனை செய்ய முடியும் என என கூறுகிறார் . ஆனால் அதெல்லாம் அவருடையது தானா என்ற கேள்வி எழுப்பி அது வேறு பக்கம் திரும்பி விடும் . மேலும் , இதையும் தாண்டி கடைசியாக ஜெயலலிதாவின் உடலை தோண்டி எடுக்க வேண்டும் என ஆப்ஷன் தேர்வு செய்தால் கூட , அப்படி எல்லாம் செய்யாமலே , ஒரு சிறு துளையிட்டு அவரது உடலிலிருந்து சிறு துணுக்கு கிடைத்தாலும் டிஎன்ஏ சோதனை செய்து விட முடியும் என்றுள்ளார் சிகிச்சைக்கு அனுமதிக்கப்பட்ட ஜெயலலிதாவை காப்பாற்ற விட்டாலும் , சட்டத்தின் பிடியிலிருந்து தன்னை காப்பாற்றிக்கொள்ள அப்போலோவிற்கு தெளிவாக தெரிந்துள்ளது என கூறுகிறார் மருத்துவர் . ஆக மொத்தத்தில் அபோலோ மருத்துவமனியில் இருந்து ஜெயலலிதாவின் ரத்த மாதிரி இல்லை என்றால் பரவாயில்லை , ஜெயலலிதா பயன்படுத்திய கண்ணாடி , வாட்ச் கூடாவா இருக்காது என கேள்வி எழுந்துள்ளது


ஏ . ஆர் . முருகதாஸ் தனது முதல் படத்திலிருந்தே பரபரப்பான பஞ்சாயத்துகளுக்குப் பேர் போனவர் . அயல்நாட்டுப்படங்களிலிருந்தும் , அடுத்தவர் கதைகளிலிருந்தும் உரிமையோடு கைவைத்து அசிங்கப்பட அவர் தயங்குவதே இல்லை . இவர் விஜயுடன் இணைந்த ‘கத்தி’ படம் போலவே தற்போது ஆடியோ ரிலீஸான ‘சர்கார்’ படமும் சர்ச்சையில் சிக்கி உள்ளது . இந்த முறை களம் இறங்கியிருப்பவர் ஒரு உதவி இயக்குநர் . ஏ . ஆர் . முருகதாஸ் இயக்கத்தில் மூன்றாம் முறையாக விஜய் நடித்துள்ள படம் ’சர்கார்’ . இதில் கீர்த்தி சுரேஷ் விஜய் - க்கு ஜோடியாக நடித்துள்ளார் . இப்படத்தில் , வரலெட்சுமி , ராதாரவி , யோகிபாபு , பழ . கருப்பையா ஆகியோரும் முக்கிய வேடத்தில் தோன்றுகின்றனர் . சன்பிக்சர்ஸ் தயாரிக்கும் இப்படத்திற்கு ஏ . ஆர் . ரஹ்மான் இசையமைத்துள்ளார் . அதிக எதிர்பார்ப்பை ஏற்படுத்தியிருக்கும் இப்படம் வருகின்ற தீபாவளி அன்று வெளியாகிறது . இந்நிலையில் உதவி இயக்குநர் வருண் ராஜேந்திரன் என்பவர் எழுத்தாளர் சங்கத்தில் புகார் ஒன்றை அளித்துள்ளார் . அதில் , சர்க்கார் படத்தின் கதை தன்னுடையது என்று கூறியுள்ளார் . ' செங்கோல் ' என்று தலைப்பிடப்பட்ட ஒரு கதையை 2007ஆம் ஆண்டு தென்னிந்திய திரைப்பட எழுத்தாளர்கள் சங்கத்தில் பதிவு செய்துள்ளதாகவும் , அதனை திருடி உருவாக்கப்பட்டதே ‘சர்கார்’ படத்தின் கதை என்றும் அவர் தெரிவித்துள்ளார் . இயக்குநர் பாக்கியராஜ் , தலைமையிலான எழுத்தாளர் சங்கம் இதுகுறித்து விசாரிக்க முடிவெடுத்துள்ளது . படத்தின் ஆடியோ ரிலீஸாகி பாஸிடிவான செய்திகள் பரவிவரும் நிலையில் கதை களவாடப்பட்டது என்கிற அவமானச் செய்தியை ஏ . ஆர் . முருகதாஸ் எப்படி எதிர்கொள்ளப்போகிறார் என்பதை பொறுத்திருந்துதான் பார்க்கவேண்டும் .


பிரபல நடன இயக்குனர் ரகுராமின் மகள் காயத்ரி ரகுராம் . இவர் சார்லி சாப்ளின் , விசில் , ஸ்டைல் , வானம் உள்பட பல படங்களில் நடித்துள்ளார் . மேலும் தந்தையை தொடர்ந்து இவரும் பல படங்களில் நடன இயக்குனராக பணியாற்றி வருகிறார் . கடைசியாக இயக்குனர் பாலா இயக்கிய தாரைதப்பட்டை படத்தில் கூட ஒரு பாடலுக்கு நடனமாடினார் . இதை தொடர்ந்து இவர் நடிகர் கமல்ஹாசன் தொகுப்பாளராக களம் கண்ட , பிக்பாஸ் நிகழ்ச்சியில் கலந்து கொண்டு விளையாடினார் . அப்போது ரசிகர்களின் பல்வேறு விமர்சனங்களை பெற்றதால் வெளியேற்றப்பட்டார் . இந்நிலையில் இவர் கர்பமாக உள்ளது போல் வெளியாகியுள்ள ஒரு புகைப்படம் ரசிகர்களை அதிர்ச்சியாக்கியுள்ளது . இதற்கு முக்கிய காரணம் காயத்திரி ரகுராம் அமெரிக்காவை சேர்ந்த தீபக் சந்திரசேகர் என்பவரை திருமணம் செய்துகொண்டார் . இவர்களுக்குள் ஏற்பட்ட ஒரு சில கருத்து வேறுபாடு காரணமாக , கடந்த 2010 ஆம் ஆண்டு அவரிடம் இருந்து விவாகரத்து பெற்று பிரிந்து தற்போது தன்னுடைய அம்மாவுடன் வசித்து வருகிறார் . விவாகரத்து ஆகிய பின் இரண்டாவதாக திருமணம் செய்து கொள்ளாத இவர் இப்போது எப்படி கர்பம் ஆனார் என்பது தான் ரசிகர்களின் அதிர்ச்சிக்கு காரணம் . இந்நிலையில் இவர் தன்னுடைய இன்ஸ்டாங்க்ராம் பக்கத்தில் , குறும்படத்தின் ஷூட்டிங்கில் இருக்கிறேன் என்று கூறி கர்ப்பமாக இருக்கும் புகைப்படத்தை வெளியிட்டுள்ளார் . இந்த புகைப்படத்தை பார்த்து பலர் இவரிடம் பல்வேறு கேள்விகளை எழுப்பி வருகிறார்கள் . மேலும் தொடர்ந்து பலர் தங்களுடைய வாழ்த்துக்களையும் கூறி வருகிறார்கள் . இது ரீல் கர்ப்பமா அல்லது ரியல் கர்பமா என காயத்திரி ரகுராம் தான் வாயை திறந்து இந்த சர்ச்சைக்கு முற்று புள்ளி வைக்க வேண்டும் .


செஞ்சூரியனில் நடைபெற்று வரும் 2வது கிரிக்கெட் டெஸ்டின் மூன்றாவது நாளான இன்று இந்தியா கடுமையாக போராட வேண்டிய சூழலில் இருக்கிறது . கேப்டன் கோலி சதம் அடிப்பாரா என்ற எதிர்ப்பார்ப்பு ஏற்பட்டுள்ளது . விரட் கோலி தலைமையிலான இந்திய கிரிக்கெட் அணி தென் ஆப்பிரிக்காவில் சுற்றுப்பயணம் செய்து வருகிறது . 3 டெஸ்ட் போட்டிகள் கொண்ட இந்த தொடரில் தென் ஆப்பிரிக்கா அணி முதல் போட்டியில் வெற்றி பெற்றது . இரண்டாவது டெஸ்ட் போட்டி நேற்று முன் தினம் தொடங்கியது . டாஸ் வென்ற தென் ஆப்பிரிக்கா அணி பேட்டிங்கை தேர்வு செய்தது . முதல் இன்னிங்க்ஸில் தென் ஆப்பிரிக்கா அணி 335 ரன்கள் எடுத்து ஆல் அவுட்டானது . முதல் இன்னிங்க்ஸை விளையாடிய இந்திய அணி இரண்டாம் நாள் ஆட்டத்தின் முடிவில் 5 விக்கெட்டுகளை இழந்து , 183 ரன்கள் எடுத்துள்ளது . கேப்டன் விரட் கோலி 85 ரன்களுடனும் , ஹிர்திக் பாண்டியா 11 ரன்களுடன் களத்தில் இருக்கிறார்கள் . இலக்கை எட்ட இந்தியாவுக்கு 152 ரன்கள் தேவை . கோலி , ஹிர்திக் பாண்டியா ஜோடி ஆட்டம் இழக்கமால் ரன்களை சேர்க்க வேண்டிய கட்டாயத்தில் இருக்கிறார்கள் . மூன்றாவது நாள் ஆட்டம் தொடங்கியதும் இந்திய பேட்ஸ்மேன்கள் பொறுப்புடன் விளையாட ஆரம்பித்தனர் . கேப்டன் விரட் கோலி சதம் அடித்தார் . இது அவருடைய 21வது டெஸ்ட் சதமாகும் . அடுத்த சில ஓவர்களில் ஹிர்திக் பாண்டியா அவுட்டானார் . அதன் பின்னர் அஸ்வின் , கோலியுடன் ஜோடி சேர்ந்தார் . இருவரும் பொருமையாக விளையாடி வருகின்றனர் . மூன்றாவது நாள் ஆட்டத்தின் லைவ் ஸ்கோரை தெரிந்து கொள்ள ஐஇதமிழ் டாட் காமோடு இணைந்திருங்கள் .


விஜய் ரசிகர்களின் மத்தியில் மெர்சலுக்கு பிறகு பிரம்மாண்ட எதிர்பார்ப்பை ஏற்படுத்தி இருக்கும் படம் சர்கார் . ஏ . ஆர் . முருகதாஸ் இயக்கத்தில் விஜய் நடித்திருக்கும் இந்த திரைப்படத்தில் அரசியல் தான் கதைக்களம் என்பது கூடுதல் சிறப்பு . இந்த படத்தில் விஜயின் ஸ்டைலிஷான தோற்றத்தை பார்த்த பிறகு அவர் தொழிலதிபராக நடித்திருக்கிறார் , என தகவல்கள் வெளியாகி இருந்தன . அதே சமயம் இந்த படத்தில் அரசியல் சம்பந்தப்பட்ட காட்சிகளும் இடம்பெற்றிருப்பதால் விஜயின் ரோல் இந்த படத்தின் என்ன என்பதை அறிய பேராவல் கொண்டிருக்கின்றனர் அவரின் ரசிகர்கள் . சர்கார் படத்தில் அப்டேட் குறித்து அறிந்து கொள்ள ஆர்வமாக இருக்கும் தளபதியின் ரசிகர்களுக்கு அவரின் ரோல் என்ன என்பதை அவருடன் சர்கார் படத்தில் நடித்திருக்கும் ராதாரவி தெரிவித்திருக்கிறார் . சமீபத்திய பேட்டி ஒன்றின் போது சர்கார் படம் குறித்து பேசிய அவர் “விஜய் ஒரு சூப்பர் ஸ்டார் அந்தஸ்தில் இருக்கும் நடிகர் . அவரிடம் அது மாதிரியான படங்களை தான் இனி ரசிகர்கள் எதிர்பார்க்க முடியும்” . என தெரிவித்திருக்கிறார் . மேலும் சர்காரில் விஜயின் கதாப்பாத்திரம் குறித்து பேசும் போது விஜய் இந்த படத்தில் ”ஸோரோ” போன்ற ஒரு கதாப்பாத்திரத்தில் நடித்திருக்கிறார் . என தெரிவித்திருக்கிறார் . ஸோரோ ஒரு சூப்பர் ஹீரோ கதாப்பாத்திரம் . ஒரு பணக்கார குடும்பத்தை சேந்த ஹீரோ வின் ரகசிய அடையாளம் தான் ஸோரோ . வெளி உலகிற்கு பணக்காரனாக தெரியும் ஒரு நபர் , ரகசியமாக ஸோரோ எனும் சூப்பர் ஹீரோவாக முகமூடியுடன் தன அடையாளத்தை மறைத்து கொண்டு மக்களுக்காக போராடுவார் உதவிகள் செய்வார் . ஏற்கனவே விஜய் சர்காரில் தொழிலதிபராக நடித்திருக்கிறார் எனும் தகவல் வெளியாகி இருந்தது , அதனுடன் இதை ஒப்பிட்டு பார்க்கும் போது இந்த படத்தில் விஜய் தொழிலதிபராக இருந்தாலும் ரகசியமாக மக்களுக்காக போராடும் ஒரு ஹீரோவாக வருவார் என்று இப்போது ராதாரவியின் பேட்டியின் மூலம் தெரியவந்திருக்கிறது . மொத்தத்தில் சர்கார் ஒரு சூப்பர் ஹீரோ கதை போல இருக்கும் என்றால் ரசிகர்களுக்கு கூடுதல் மகிழ்ச்சி தானே .